Kastell Susinioù - Wikipedia\nEmañ Kastell Susinioù e Gourenez Rewiz, e kumun Sarzhav, nepell diouzh ar mor bras. Savet e voe gant Duged Breizh etre an XIIIvet hag ar XVvet kantved. E-kichen ar c'hastell, savet etre ar mor hag ar gwernioù, e c'heller gwelet ivez dismantroù ur chapel hag ur c'houldri.\nKastell Susinioù, gwelet eus ar geunioù, e tu an aod\n1.1 Orin ar c'hastell : an Tiegezh Dreux\n1.2 Brezel Hêrezh Breizh hag an Tiegezh Moñforzh\n1.3 Gouarnourien ha kabitened ar c'hastell\n1.4 Ar c'hastell dilezet tamm-ha-tamm\n1.5 Gwareziñ ha reneveziñ ar glad\nOrin ar c'hastell : an Tiegezh DreuxAozañ\nEn deroù an XIIIvet kantved e oa Breizh e-barzh tachennad levezon ar Rouantelezh saoz betek e voe lazhet an dug Arzhur Iañ e 1203. O vezañ ma oa bet lakaet e c'hoar en toull-bac'h e Bro-Saoz e voe graet eus Alis Breizh pennhêrez kurunenn an dugelezh gant baroned ha preladed Breizh. En ur ober e vad eus an degouezh-se e soñje roue Bro-C'hall liammañ Breizh d'e c'halloud dre zimeziñ e genderv Pêr Dreux gant ar bennhêrez kerkent ha 1213, goude ma varvas Guy de Thouars. Setu penaos e teuas an dug yaouank da vezañ gwarnour an dugelezh ha setu pegoulz e voe savet ar maner kentañ, etre 1213 ha 1237 war a seblant. Evit gwir e voe meneget Susinioù evit ar wech gentañ en ul lizher skrivet gant Pêr Dreux e 1218, nemet ne oa ket resisaet natur al lec'h-annez. Bezañs ur raksavadur hepken, ha n'eo ket gwall anavezet hiriv an deiz c'hoazh, a c'hall bezañ aliet dre un nebeut arverkoù arkeologel, en o zouez e oa un nebeut diazezadurioù a berzhioù tenneris norzh an XIIIvet kantved. Galloud a reer soñjal e oa ar c'hastell un ''ostaleri chaseal'' tost ouzh Gwened dre ma oa ur c'hoadeier a skoe outañ.\nLiammoù kreñv ha tost a oa etre duged Breizh ha roueed Bro-C'hall e deroù an XIIIvet kantved, hogen e z'eas war fallaat o darempredoù e-kerzh ren Loeiz VIII ha rejañs Blanca Kastilha. Dibab a reas Pêr Iañ da gemer perzh en dispac'hioù adalek 1227 betek 1234 a-enep ar roue gall Louis IX hag e stouas dirak ar roue saoz Henri III. Lakaet e voe an dug Pêr Iañ da gostez gant e varoned hag e voe lakaet e vab en e-lec'h, Yann Iañ e anv, abalamour d'e zibaboù politikel, d'e zarempredoù gant ar varoned veurañ ha d'ar gourdrouz gall. An dug nevez a gendalc'has al labourioù a oa bet kroget gant e dad e Kastell Susinioù. Menegoù kentañ eus Susinioù a ziskouez e oa ur ''maner'', dianav e steuñv. N'anavezer ket kalz a draoù diwar e benn, nemet e tlee bezañ bras a-walc'h evit lakaat en toull-bac'h an aotrou Lanvaoz e 1238 hag e oa bet ''kroget ha savet gant an dug-se nevez zo".\nBevañ a rae alies-mat an dug hag e familh er c'hastell etre 1240 ha 1250, war-lerc'h ne voe ket gwelet ar c'hoskor kement hag e veze a-raok. Koulskoude ne voe ket harzet ar raktresoù labourioù a-hed ar prantad-se. Diwar-se e soñjer e oa a-fed Yann Iañ e oa bet savet an tenneris norzh bras hag an tour kornôg pevarc'hornek. Difenn a rae al lec'h an domani e tu ar mor ha moned Gwened a zispleg perak eo bet staliet aze. Eus al lojeiz-norzh hag a oa ur rann eus hollad an XIIIvet kantved ne chom hiriv-an-deiz nemet prenestroù ar voger-greñv a skoe outañ hag an aspadennoù a zo bet dizoloet gant ar furchadegoù arkeologel.\nE 1286 e voe kurunennet Yann II dug Breizh hag eñ a gendalc'has oberenn tisavouriel e dad hag e dad-kozh. Labourioù bras a oa bet kroget gant e c'hourc'hemenn dezhañ, hini an tour bras pe dour ar Sparfell er bizh peurgetket. Neuze e oa ur c'hastell eus an XIIIvet kantved a ziskoueze holl elfennoù mentek liammet gant e bal a zifenn. Sur kenañ e oa bevañ er c'hastell ha setu perak e oa bet lakaet ennañ dielloù ha teñzor familh an dug. Padal e chome un annezlec'h dudi endroet gant parkoù ha koadeier dereat evit chase an aotrouned hag e c'halle bezañ 100 den ag an noblañs o chom ennañ gant an dug (er XVvet kantved). Pep arc'hweloù buhez an noblañs a oa bodet gant ar c'hastell-se.\nBrezel Hêrezh Breizh hag an Tiegezh MoñforzhAozañ\nGoude marv an dug Yann III e 1341 e stourmas e zaou hêr e-kerzh Brezel Hêrezh Breizh (1341-1364). Drezho hag a-hed ar brezel-se e voe daou gamp ar Brezel Kant Vloaz o vrezeliañ : ar C'hallaoued gant Charlez Bleaz en o fenn, un niz da roue Bro-C'hall anezhañ hag a oa dimezet gant Janed Pentevr, hag ar Saozon sturiet gant Yann Moñforzh. E benn ar fin e voe kemeret an trec'h war an tu Bloaz gant an tu Moñforzh, hag int da reizhañ o darempredoù gant roue Bro-C'hall. Disoc'hoù ar brezel a levezonas merañ an domani hag a voe perc'hennet warnañ un tiegezh dugel nevez. Souezhus eo n'en doe ket kastell Susinioù ur pal difenn pouezus d'ar mare-se, evelkent e c'hall bezañ liammet ar ranndanevell-se gant sevenidigezh un nebeut labourioù bras, o fal diorren an difenn. An emdroadur-se a c'haller merzout er skridoù, adalek ar mare-se e kaver enno kentoc'h ar ger "chastel" eget ar ger "maner" evit komz eus Susinioù.\nLabourioù pouezus a zo bet graet dindan ren Yann IV ha Yann V. Kreñvaat a rejont neuzioù difenn hag annez ar c'hastell en ul lakaat war-wel pinvidigezh ha galloud ar berc'henned. Ouzhpenn elfennoù an difenn e voe lakaet takadoù dudi pompadus. E-kreiz ar XVvet kantved e oa Susinioù ur savadur lies ha kenaozet gant "emdroadur galloud an noblañs" hag "ezhomm kresk eus aezamant (...), eus ton hag eus pompad". Dougen a rae ar c'hastell ur seblant tost ouzh an hini a c'hall bezañ arvestet hiriv an deiz.\nGouarnourien ha kabitened ar c'hastellAozañ\nMervel a reas Frañsez Iañ Breizh, mab da Yann V, e 1450. Dre ma oa eñ divugel evel e vreur hag e eontr e teuas Frañsez II da vezañ dug Breizh dre liammoù familh. Embreger a reas labourioù seveniñ bras e kastell Naoned, a gave gwelloc'h eget hini Susinioù. Kemeret e voe ar c'hastell e fin Brezel etre Breizh ha Bro-C'hall e 1491, e-pad ar pevare ergerzhadeg-vrezel gall ha n'e oa ket c'hoarvezet hep un nebeut distrujoù n'ez anavezer ket mat. Daoust ma oa bet dimezet Anna Breizh, merc'h Frañsez II anezhi, da Charlez VIII, war-lerc'h da Loeiz XII Bro-C'hall ha daoust da enebiezh kambr ar C'hontoù e voe roet kastell Susinioù da Yann IV Chalon-Arlay, Priñs Orañj anezhañ. Hennezh a daole pled ouzh domani Rewiz hag e teuas ennañ meur a wech. Goude marv ar Priñs e tivizas Anna Breizh da vezañ endro perc'hennez war an domani daoust ma oa tiegezh Châlon a-enep an dra-se. E 1505 ez arsavas rouanez Anna e Susinioù e-kerzh he Zro Breizh. Mamm-skridoù kontoù an domani a ziskouez deomp, en degouezh-se, e voe annezet ar c'hastell, dreset e voe ar prenestroù hag e voe prenet ivez peadra da vagañ ar rouanez hag he heuliad.\nGoude bezañ aet Anna Breizh d'an anaon ez adtapas Kurunenn Bro-C'hall ar c'hastell a voe fiziet da ez-vestrez Frañsez Iañ Bro-C'hall e 1523 ha war-lerc'h da hini Herri II e 1543, anavezet dindan an anv a Ziane de Poitiers. En reiñ a reas buan d'he merc'h da-geñver he dimeziñ gant familh Brézé. Int a lakaas an domani da vezañ ur c'habitendi a rojont da Guillaume Montigny, a oa ur gwazour da Ziane de Poitiers. Ul levezon vras o do war ar c'hastell, hennezh hag e ziskennidi. Mirout a reas ar c'habitendi goude daspren Susinioù gant roue Bro-C'hall Charlez IX e 1562. An daspren-se a ziskouez pegen pouezus e oa ar c'hastell hervez ar roueed : zoken e teuas war al lec'h ar roue-se gant he mamm Catherine Medicis e miz Mae 1570.\nArouezet eo eil hanterenn ar XVIvet kantved e Susinioù gant gourdrouzoù brezel etre Bro-C'hall, Bro-Spagn ha Bro Saoz. Ouzhpenn-se e voe un enkadenn hêrezh goude marv ar roue Henri III e 1589, ur stourm relijiel ha politikel e oa war un dro rak ar pennhêr Herri Navar a oa protestant hag e rouantelezh da zont a oa katolik. Dont a reas gwarnour Breizh da vezañ penn an enebiezh gatolik, hag-eñ da vezañ soutenet gant familh Montigny a vere c'hoazh an domani. Gounezet a-nevez d'ar gatoligiezh e roas Herri IV an domani da unan eus e dud feal hag eñ en gwerzhas da gabiten Redon Frañsez Talhouët. Promesañ a reas d'ar re Vontigny e-kerzh kevraouadegoù e 1597 da virout evito kabitendi ar c'hastell, pezh a lakaas an div familh da stourmañ an eil ouzh eben e fin Brezel Breizh. Ar stourm-se a echuas gant disrann Domani Rewiz, roet da familh Talhouët hag ar c'hastell a voe miret gant ar re Vontigny.\nAr c'hastell dilezet tamm-ha-tammAozañ\nDisrannañ ar c'hastell diouzh Domani Rewiz a seblant bezañ gwallus a-zivout kempenn ar c'hreñvlec'h a oa chomet etre daouarn familh Montigny. Distrujet e voe an toennoù hag ar siminalioù gant ur barr-avel taer e 1599. Stad an distrujoù a zo bet truezet gant Herri IV a c'hourc'hemennas reneveziñ ar c'hastell, pezh a ro testeni eus talvoudegezh an domani evit ar galloud gall. Ur sammad arc'hant a oa miret pep bloaz e kontouriezh an domani evit e gempenn.\nEn eil hanterenn ar XVIIvet kved e voe kavet an termen a "c'houarnour enezennoù, porzhioù hag havrioù Rewiz hag ar c'hastell" gwelloc'h eget hini a gabiten Susinioù. Danvez ar mor a oa talvoudusoc'h-talvoudusañ pa selle ouzh al lec'h ar galloud kreiz. Raktreset e oa bet zoken gant Richelieu da staliañ ur gumpagnuniezh genwerzh e Susinioù. E 1641 e voe graet eus e genderv gouarnour Susinioù, Jérôme du Camboult e anv. Ur gwarnizon hag armoù e-leizh a oa c'hoazh er c'hastell 1644. Koulskoude, o vezañ ma ne oa ket meret mat an domani hag abalamour da baouridigezh annezidi ar c'hourenez, a zlee kemer perzh e kempenn ar c'hastell, ez eas ar c'hastell da vont war ziskar.\nE penn-kentañ ar XVIIvet kved ec'h adtapas Priñsez Conti ar c'hastell dre brenañ ar gwirioù staget ouzh an domani kozh. Dont a reas a benn da gemer en-dro madoù ar c'hastell a oa etre daouarn ar gabitened hag ar c'houarnourien abaoe fin ar XVIvet kved. Mererezh a voe fiziet d'he gwazourien ha d'he c'houerien. Daoust ma ne seblant ket bezañ dilezet ar savadurioù ganti e kaver meur a zanevell skrivet e-pad ar c'hantved-se hag a ziskouez deomp pegen fall e oa stad ar c'hastell, e savadurioù implijet da verniañ an eostadoù hag evit buhez bemdeziek an annezidi. Perzh Susinioù a zeuas da vezañ lec'heloc'h hag ec'h emdroas statud e annezidi e-kerzh ar XVIIvet kved. Alato e talc'has bepred hengoun milourel peogwir e oa kreñv aon an dilestradegoù saoz e-doug an XVIIIvet kved. Daoust da gozhni ar c'hastell e voe kempennet dre-vras. War-nes an Dispac'h Gall ec'h aotree pennhêred ar briñsez da lakaat an eostadoù e rannoù ar c'hastell "ne gouezhont ket c'hoazh hag evit chom hep jabliñ ar peurrest", kement a draoù abalamour da goustoù ar renevezadennoù.\nE-pad an Dispac'h Gall, e 1798, e voe gwerzhet ar c'hastell evel mad broadel d'ar marc'hadour Pascal Lange evit ur priz a 5000 lur. Holl zanvezioù a c'halle bezañ implijet c'hoazh a voe gwerzhet, evel koad ar frammoù hag ar mein-ben. Lakaat a reas stad ar c'hastell da vont war washaat. Prenet eo bet e 1852 gant ar beskont Jules de Francheville hag e familh da ober ar pep posuplañ evit saveteiñ ar pezh a chom. Chom a reas etre daouarn ar familh Francheville betek bezañ prenet gant Kuzul Departamant ar Morbihan e 1965, diwar atiz e brezidant Raymond Marcellin a oa kuzulier-departamant Sarzhav, hag embreget e voe e reneveziñ.\nGwareziñ ha reneveziñ ar gladAozañ\nEn ur dennañ splet eus e statud a bennenseller ar Monumantoù istorel e weladennas Prosper Mérimée an aspadennoù e 1835 ha dont a reas a-benn da rummañ ar c'hastell war gentañ listenn ar Monumantoù istorel. Pa zeuas Departamant ar Mor-Bihan da vezañ perc'henn war Susinioù e 1965 e oa tost da gouezhañ ur rann vras eus an uhelderioù, dre ma oa bet dilezet al lec'h pell oa. Adal e brenidigezh e krogas an Departamant an oberiadennoù reneveziñ kentañ war-lerc'h goulenn Kengor uhel ar Monumantoù istorel d'o ober.\nKreñvaet e voe an tenneris norzh hag e dour-kreiz e 1966 tra ma oa labourioù gant ar skalier a z'a da orator al lojeiz Reter. Daou vloaz war-lerc'h e oa bet kreñvaet an holl vogerioù, ar skalieroù aet diwar-wel a oa bet adsavet, an douvezioù a oa bet adtoullet hag e oa bet adkempennet ar begoù-moger, ar voger-greñv er su hag ar pont pennañ. Evit krouiñ salioù diskouezadeg e diabarzh ar c'hastell e teuas ur penntisaver eus ar monumantoù istorel nevez e 1977 da vezañ e karg en e reneveziñ. Staliet eo bet leinoù gant betoñs e pep estaj al lojeiz reter ha goude-se ez eo bet toennet al lojeiz evit e zigoriñ d'ar weladennerien. Toennet eo bet al lojeiz Kornôg er bloavezhioù 1990.\nSturiet e vez ur programm enklaskoù henonouriezh er c'hastell adalek 2013. Roet eo bet an tu gant an enklaskoù da ziskuliañ aozadur a-ziabarzh rez-an-douar ul lojeiz bras a skoe ouzh tenneris norzh, keginoù bras ur c'hradailh a oa ennañ. An henonourien a soñj hiriv e oa bet savet dindan ren an dug Yann II (1286-1305).\nE deroù an XXvet kantved\nE 2004, gwelet eus ar porzh diabarzh\nE 2005 ; labourioù zo d'ober c'hoazh\nGweladenniñ ar c'hastell\nDiaz titouroù Ministrerezh ar Sevenadur\nLuc'hskeudennoù Ministrerezh ar Sevenadur\nAdtapet diwar « https://br.wikipedia.org/w/index.php?title=Kastell_Susinioù&oldid=1884002 »\nDernière modification le 29 Eos 2020, à 11:40\nKemmoù diwezhañ degaset d'ar bajenn-mañ d'an 29 Eos 2020, da 11:40.


Ardecha (departamant) - Wikipedia\n(Adkaset eus Ardèche (departamant))\n328 278 ann. (2019)\n44° 40′ 01″ Norzh\n4° 25′ 01″ Reter / 44.667, 4.417\nAn Ardecha (en okitaneg), Ardèche (hervez ar galleg, hag ent-ofisiel) zo un departamant eus kreisteiz Bro-C'hall, er rannvro Arvern Ron-Alpoù. Klotañ a ra tamm-pe-damm gant ur broviñs kozh anvet Vivarais. Emañ an departamant en Okitania.\nDont a ra e anv eus ar stêr Ardèche. Privàs eo ar pennlec'h anezhañ.\nArondisamantoù an Ardecha[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Ardecha_(departamant)&oldid=1863277 »\nKemmoù diwezhañ degaset d'ar bajenn-mañ d'an 14 Gen 2020, da 21:53.


Delwenn Tauler en iliz "Jung Sankt-Peter protestantisch" e Straßburg.\nJohannes Tauler (Taulerus e latin), ganet eo bet e Straßburg war-dro 1300 hag aet eo da Anaon d'ar 15 a viz Mezheven 1361 er memes kêr, a oa un teologour ha prezeger dominikan kevrinek elzasat.\nUn diskbl da Vestr Eckhart eo bet. Gwelet eo ebel unan eus pouezusañ kevrinidi katolik ar Rheinland eus ar mare.\nDeuet eo da vezañ ezel eus urzh ar vreudeur prezegerien war dro pemzek vloaz. Stummet eo bet e kouent Straßburg an urzh. Levezonet don eo bet gant Mestr Eckart a brezege e gêr-se etre 1313 ha 1326. Ne ouzer ket resis peseurt darempred oa etre an daou den. Mont a reas goude da Skolaj Köln an dominikaned ha da Skolaj Sant-Jakez Pariz marteze a-raok distreiñ da Straßburg.\nLakaet e voe Straßburg dindan interdid gant ar Pab e 1324 evel un toullad kêrioù all. Kuitaat a reas Johannes Tauler ar gêr gant an dominikaned evit ober e annez e Basel.\nKregiñ a reas da brezegenniñ e Straßburg e 1330. Bez' e oa eizh kouent dominikanezed e kêr d'ar c'houlz-se. Seblantout a ra sarmonioù Tauler evel re Mestr Eckhart pe Heinrich Seuse bezañ bet savet evit kumuniezhioù leanezed.\nE 1338 pe 1339 e voe skarzhet an dominikaned eus Straßburg abalamour d'an dizemglev etre ar Pab Yann XXII hag an Impalaer Ludwig IV. Tremen a reas Tauler e amzer harlu e Basel (war-dro 1339-1343). Eno ez eas e darempred gant ul luskad beleien ha liked deol anvet "Mignoned Doue" (Gottesfreunde]. Kavet a vez meneg eus al luskad-se en e sarmonioù hag el lizhiri eskemmet gant ar beleg Heinrich von Nörlingen hag e vignonez speredel an dominikanez Margaret Ebner.\nRetorn a reas da Straßburg e 1343. Kalz gwalleurioù a skoas ar geoded er bloavezhioù-se. Kren-douar ha tan-gwall e 1346. Bosenn zu etre fin 1347 ha 1349. Lavaret e vez e chomas Tauler e kêr evit frealziñ an annezidi.\nBeajiñ a reas kalz e-kerzh an ugent vloaz diwezhañ eus e vuhez. Da gKöln peurgetket. Un toullad eus e sarmonioù a voe distaget eno.\nBeziet eo bet en Iliz an dominikaned e Straßburg.\nN'eus lezet pleustrad ebet met ur pevar-ugent sarmon bennak. Krog e oad d'o dastum pa oa bev c'hoazh.\nMoullet e voent evit ar wech kentañ e Leipzig e 1498. Advoullet en Augsburg e 1508. Advoullet in bet goude asambles gant skridoù gant Eckhart ha re all e Basel (1521 ha 1522), Halberstadt (1523), Köln (1543) ha Lisboa (1551). Moullet e voe un droidigezh e latin e Köln e 1548 ha 1553. Meur a embannadur a voe en XIXvet kantved hag en XXvet kantved.\nGwelet int evel oberennoù a-bouez ken e keñver preder hag e-keñver stil.\nAdtapet diwar « https://br.wikipedia.org/w/index.php?title=Johannes_Tauler&oldid=1959179 »


Ar Priñs Bihan - Preder - kostimatisto\nVisiteurs depuis le 27/06/2013 : 12599\n35216 pages vues depuis le début\nPar Yann Thorel le 4 Janvier 2015 à 14:45\nE-touez ar rummadoù levrioù zo da studiañ er skol kentañ-derez emañ rummad ar "c'hontadennoù prederourel", mar kredan lavarout... Pezh eo, pelec'h o c'havout e brezhoneg ? Unan zo, bet troet : Ar Priñs Bihan, embannet e ti PREDER. An dalc'h gant al levr-se eo e c'hall bezañ a live gant ar skolidi (goude m'eo a live gant an oadourion ivez evel kement "kontadenn breder") nemet ez eo re binvidik e c'heriaoueg evit hon skolidi bremañ er c'hentañ-derez. Koulskoude da betra deskiñ ur yezh na servijo ket dezho da brederiañ ? Dav mat eo boulc'hañ deiz pe zeiz. Adkavet 'm eus labourioù a oa bet savet ganin bloavezhioù zo. Klask a rin o adstummañ e doare da sevel binvioù nevez hag aes da implijout da bleustriñ war ar c'heriaoueg dreist-holl 'ta.\nAr pal, din-me, vo da sevel labourioù a c'hallo bezañ implijet e sigur studiañ al levr penn-da-benn (unan eus ar barregezhioù goulennet gant ar Programmoù Stad) pe ur rann anezhañ hepken...\nGerioù-kroaz : unan eus va c'hoarioù nevez zo sevel gerioù-kroaz evit lakaat ar skolidi da labourat muioc'h ha da gaout muioc'h a chañsoù da biaouekaat geriaoueg pep rann. Evit pep rann e savin gerioù-kroaz.\nDiv evezhiadenn a-zivout ar gerioù-kroaz : 1) dav vo deoc'h deskiñ un nebeut geriennoù saoznek d'ho skolidi (across, down, ha.) ; 2) an tiredoù-stagañ ne gontont ket bepred evit leuniañ ar c'haeloù (a-wechoù, greont, avat), ha C'H a vo leuniet evel CH...


Konrad Kyeser - Wikipedia\nMedisin, soudard, skrivagner, ijinour brezel\nD'ar 26 a viz Eost 1366\nKonrad Kyeser, ganet d'ar 26 a viz Eost 1366 ha marvet goude 1405, a oa un ijinour ha skrivagner alaman. Brudet eo dre m'en doa skrivet al levr Bellifortis e-tro 1405. Al levr brudet-se a bled gant an teknologiezhoù brezel implijet er XVvet kantved. Da gentañ penn e oa bet savet evit ar roue Wenceslaus IV eus Bohemia, Kyeser, ur wech echuet e levr, a embanne e oa bet savet evit Roparzh Iañ, roue Alamagn.\nKyeser, genidik a Eichstätt, a oa bet stummet evel mezeg ha bevet en devoa e lez Padova a-raok mont d'ar groaziadeg a-enep an Durked a echuas fall spontus evit ar groazidi gant emgann Nicopolis e 1396. Kyeser a oa chomet e menezioù Bohemia e-pad ren Sigismund etre 1402 betek 1403.\nSellet a reer outañ evel ar c'hentañ ijinour eus an Azginivelezh, o vezañ bet savet oberennoù ha studiadennoù teknikel sklaer hag adimplijet gant reoù all. Bras e voe berzh al levr Bellifortis a voe embannet hag adembannet meur a wech. Un diazez eo chomet an oberenn-se evit skiant ar mekanikoù seziz brezel e-pad ur c'hantved d'an nebeutañ hag adskrivet e voe e-pad ar XVIvet kantved.\nAdtapet diwar « https://br.wikipedia.org/w/index.php?title=Konrad_Kyeser&oldid=1827873 »\nDernière modification le 7 C'hwe 2019, à 10:30\nKemmoù diwezhañ degaset d'ar bajenn-mañ d'an 7 C'hwe 2019, da 10:30.


Marcos 9 CCO - Jo̱guɨ casɨ́ˈˉbɨguɨ Jesús - Bible Gateway\nMarcos 9 Chinanteco de Comaltepec (CCO)\n9 Jo̱guɨ casɨ́ˈˉbɨguɨ Jesús cajo̱ jaléngˈˋ i̱ dseaˋ quiáˈrˉ do:\n—E labaˈ jmɨtaaˉ óoˊnaˈ e i̱ lɨɨng˜ ˈnʉ́ˈˋ laˈóˈˋ teáangˉnaˈ la jmɨɨ˜ na jaˋ mɨˊ nijúungˉnaˈ cartɨˊ mɨ˜ cangɨ́ˋ cangɨ́ɨngˋnaˈ jial nicá̱ˆ Fidiéeˇ nifɨˊ quiáˈˉ dseaˋ laˈeáangˊ có̱o̱ˈ˜ e laniingˉ ˈgøiñˈˊ do.\nMɨ˜ calɨsɨ́ɨngˉ jial jnéengˉ Jesús\n2 Jo̱ mɨ˜ cangɨ́ˋguɨ jñʉ́ʉˉ jmɨɨ˜ lajo̱, cangóˉ Jesús fɨˊ co̱o̱ˋ yʉ́ˈˆ móˈˋ e ñíiˊ, jo̱ lají̱i̱ˈ˜ Tʉ́ˆ Simómbingˈ jéeiñˋ có̱o̱ˈ˜guɨ Tiáa˜ jo̱guɨ Juan. Jo̱ lajeeˇ e nɨteáaiñˉ e fɨˊ yʉ́ˈˆ móˈˋ do, canaangˋ calɨsɨ́ɨngˉ jial jnéengˉ Jesús. 3 Jo̱ calɨsɨ́ɨngˉ jial lɨ́ɨˊ sɨ̱ˈrˆ jo̱ dseángˈˉ cajnéngˉ e jɨˈˋ jo̱guɨ e teeˋ eáangˊ e jí̱i̱ˈ˜ jaangˋ dseaˋ jaˋ líˈrˋ sérˉ teeˋ lado mɨ˜ ru̱ˈrˊ. 4 Jo̱guɨ cangáiñˉ Líiˆ có̱o̱ˈ˜guɨ Moi˜ e teáaiñˉ sɨ́ɨiñˋ có̱o̱ˈ˜ Jesús. 5 Jo̱guɨ lalab cajíngˈˉ Tʉ́ˆ Simón casɨ́ˈrˉ Jesús:\n—Tɨfaˈˊ, ¡eáamˊ iáangˋ dsiiˉ e taang˜naaˈ co̱lɨɨng˜ fɨˊ la! Jo̱ majmóoˈ˜naaˈ ˈnɨˊ ˈnʉ́ʉˊjiʉ lɨ˜ nitaang˜naˈ: co̱o̱ˋ quíiˈˉ, co̱o̱ˋguɨ quiáˈˉ Moi˜ jo̱guɨ co̱o̱ˋguɨ quiáˈˉ Líiˆ.\n6 Jo̱ cajíngˈˉ Tʉ́ˆ Simón lajo̱ co̱ˈ jaˋ ñiˊguɨr e˜ nijíñˈˉ, co̱ˈ dseángˈˉ eáamˊ cafǿiñˈˆ lajɨˋ gaaiñˋ do, Tʉ́ˆ Simón jo̱guɨ Tiáa˜ có̱o̱ˈ˜ Juan. 7 Jo̱ lajeeˇ jo̱b mɨ˜ cajgóˉ cabøø˜ jníiˊ fɨˊ yʉ́ˈˆ jmɨgüíˋ, jo̱ jee˜ jo̱b caquɨ́iñˈˋ lajaléiñˈˋ do. Jo̱ fɨˊ jee˜ e jníiˊ do guicanʉ́ˈˋ e guicaféˈˋ dseaˋ lala:\n—I̱ lab Jó̱o̱ˋo̱ i̱ ˈneáanˋn eáangˊ, jo̱ nʉ́ʉˉnaˈ lají̱i̱ˈ˜ júuˆ quiáˈrˉ.\n8 Jo̱ mɨ˜ tɨˊ lɨ˜ cajǿøˉ i̱ dseaˋ gaangˋ do lacúngˈˊ lajíingˋ e lɨ˜ teáaiñˈˉ do, jí̱i̱ˈ˜ jaangˋ i̱ dseaˋ gángˆ do joˋ i̱i̱ˋ cangángˉguɨr cáangˋ Jesús, jo̱ jí̱i̱ˈ˜ ˈñiabˈˊ dseaˋ do caje̱ˊguɨr.\n9 Jo̱ lajeeˇ cajgáiñˉ e fɨˊ yʉ́ˈˆ móˈˋ do, caquiʉˈˊ Jesús ta˜ quiáˈˉ i̱ dseaˋ gaangˋ do quiáˈrˉ e jaˋ niguiáiñˈˉ do júuˆ lají̱i̱ˈ˜ e nɨcangárˉ do, co̱ˈ cartɨˊ mɨ˜ ningɨ́ˋ e nijí̱ˈˊtu̱ i̱ dseaˋ i̱ jáaˊ fɨˊ ñifɨ́ˉ i̱ lɨ́ɨngˊ dseaˋ jmɨgüíˋ, jo̱baˈ nɨcuǿøngˋ e nijméeiñˈˉ do júuˆ quiáˈˉ jaléˈˋ e jo̱. 10 Jo̱baˈ lajo̱b cajméeˋ i̱ dseaˋ gaangˋ do, jaˋ caguiarˊ e júuˆ jo̱ nañiˊ faˈ jmɨngɨ́ˈˉbre rúiñˈˋ lajeeˇ laˈóˈˋ yaaiñ˜ e˜ guǿngˈˋ e jíngˈˉ dseaˋ do e nijí̱ˈˊtu̱r caléˈˋ catú̱ˉ. 11 Jo̱ lalab cajmɨngɨ́ˈˉ i̱ dseaˋ gaangˋ do Jesús:\n—¿Jialɨˈˊ féˈˋ jaléngˈˋ tɨfaˈˊ quiáˈˉ júuˆ quiʉˈˊ ta˜ quíˉiiˈ, dseaˋ Israel, e Líiˆbingˈ ˈnéˉ nijáaˊtu̱r nifɨˊ fɨˊ jmɨgüíˋ la?\n12 Jo̱baˈ cañíiˋ Jesús quiáˈˉ i̱ dseaˋ quiáˈrˉ do, jo̱ lalab casɨ́ˈˉreiñˈ do:\n—E jábˈˉ e nifɨˊ nijáaˊtu̱ Líiˆ, jo̱ íbˋ dseaˋ i̱ niguiáˉ guiʉ́ˉ lajaléˈˋ. Jo̱ ¿jialɨˈˊ féˈˋ fɨˊ ni˜ jiˋ quiáˈˉ Fidiéeˇ e jnea˜, dseaˋ lɨ́ɨnˊn jaangˋ dseaˋ jmɨgüíˋ i̱ jáaˊ fɨˊ ñifɨ́ˉ, guíimˋbaˈ ˈnéˉ e nica̱a̱ˉ iihuɨ́ɨˊ e eáangˊ cartɨˊ nijngángˈˉ dseaˋ jnea˜? 13 Dsʉˈ jnea˜ fáˈˋa e fɨ́ɨˉɨ ˈnʉ́ˈˋ e nɨcajábˉ Líiˆ, jo̱ cajméebˋ dseaˋ la tíiˊ e jáˉ dsíirˊ có̱o̱ˈ˜ dseaˋ do lɨ́ˈˆ laco̱ˈguɨ la féˈˋ fɨˊ ni˜ jiˋ quiáˈˉ Fidiéeˇ e nɨsɨˈíˆ e nidsingɨ́ɨngˉ dseaˋ do.\nMɨ˜ cajmiˈleáangˉ Jesús jaangˋ sɨmingˈˋ i̱ iuungˉ i̱ ˈlɨngˈˆ dsíiˊ\n14 Jo̱ mɨ˜ cangɨ́ˋ jo̱, caquɨngˈˉ Jesús có̱o̱ˈ˜ Tʉ́ˆ Simón jo̱guɨ Tiáa˜ có̱o̱ˈ˜guɨ Juan fɨˊ lɨ˜ táangˋ jaléngˈˋ dseaˋ guitúungˋ quiáˈrˉ i̱ caguiaangˉguɨ do, jo̱ cadséiñˈˋ dseaˋ do jee˜ cabøø˜ jaléngˈˋ dseaˋ jiéngˈˋ, jo̱guɨ i̱ lɨɨng˜ tɨfaˈˊ quiáˈˉ júuˆ quiʉˈˊ ta˜ quiáˈˉ dseaˋ Israel teáaiñˉ sɨ́ɨiñˋ có̱o̱ˈ˜ jaléngˈˋ i̱ dseaˋ do. 15 Jo̱ mɨ˜ tɨˊ lɨ˜ cangángˉ jaléngˈˋ i̱ dseaˋ do Jesús, ladsifɨˊ ladob cangojmijíñˈˊ dseaˋ do e féngˈˊneiñˈ jo̱guɨ dseángˈˉ eáamˊ dsigáˋ dsíirˊ cajo̱. 16 Jo̱baˈ lalab cajmɨngɨ́ˈˉ Jesús i̱ dseaˋ quiáˈrˉ do:\n—¿E˜ teáangˉ ˈnʉ́ˈˋ jmooˋnaˈ cueeˋ júuˆ có̱o̱ˈ˜ jaléngˈˋ i̱ dseaˋ do?\n17 Jo̱baˈ cañíiˋ jaangˋ lajeeˇ i̱ dseaˋ fɨ́ɨngˊ do lala:\n—Tɨfaˈˊ, lab nɨjeenˉ jaangˋ jó̱o̱ˋo̱, jo̱ i̱ ˈlɨmˈˆ iuungˉ dsíirˊ, jo̱ nɨcajméeiñˈˋ do e jaˋ líˋ féˈˋ jó̱o̱ˋo̱, 18 jo̱ doñiˊ jiéˈˋ simˈˊ jó̱o̱ˋo̱, jmóoˋ i̱ ˈlɨngˈˆ i̱ iuungˉ dsíirˊ do e quɨiñˈˊ fɨˊ ni˜ uǿˆ; jo̱guɨ uøøˋ ja̱ˊ fɨˊ moˈoorˉ, jo̱guɨ tʉrˊ maja̱r˜, jo̱ dseángˈˉ ɨˈˊ teáˋ guotɨɨrˉ. Jo̱baˈ nɨcamɨ́ɨˈ˜ɨ i̱ dseaˋ quíiˈˉ na faˈ e niguíñˉ i̱ ˈlɨngˈˆ na, dsʉˈ jaˋ mɨˊ calɨˈrˊ.\n19 Jo̱baˈ cañíiˋ Jesús quiáiñˈˉ do lala:\n—¡Dseángˈˉ jaˋ jáˈˉ lɨ́ɨmˋ ˈnʉ́ˈˋ júuˆ quiéˉe! ¿Lɨ˜ jmɨɨ˜ e nilɨnʉ́ʉˈ˜naˈ dseángˈˉ lajangˈˉ júuˆ quiéˉe? Jo̱guɨ ¿lɨ˜ tɨˊ jmɨɨ˜ nijmee˜e téˈˋe có̱o̱ˈ˜ ˈnʉ́ˈˋ? Ñijéengˋnaˈ fɨˊ la i̱ sɨmingˈˋ na.\n20 Jo̱baˈ cangojéengˋ i̱ dseaˋ do i̱ sɨmingˈˋ i̱ dséeˈ˜ do fɨˊ quiniˇ Jesús. Dsʉˈ mɨ˜ tɨˊ lɨ˜ cangángˉ i̱ ˈlɨngˈˆ i̱ iuungˉ dsíiˊ i̱ sɨmingˈˋ do Jesús, dsifɨˊ ladob cajméeiñˈˋ do e cadseáˉtu̱ joñíingˋ i̱ sɨmingˈˋ do, jo̱ caquɨ́mˈˉbiñˈ do fɨˊ ni˜ uǿˆ e beárˋ, jo̱guɨ e uøøˋ ja̱ˊ fɨˊ moˈoorˉ. 21 Jo̱baˈ cajmɨngɨ́ˈˉ Jesús tiquiáˈˆ i̱ sɨmingˈˋ do:\n—¿Lɨ˜ lají̱i̱ˈ˜ lɨ́ɨngˊ i̱ sɨmingˈˋ quíiˈˉ e la?\nJo̱baˈ cañíiˋ i̱ tiquiáiñˈˆ do quiáˈˉ Jesús:\n—Latɨˊ jí̱i̱ˈ˜ mɨ˜ jiuum˜biñˈ lɨ́ɨiñˊ lana; 22 jo̱ jmiguiʉbˊ ya̱ˈˊ nɨcajméeiñˈˋ e nɨcabíingˉneiñˈ fɨˊ ni˜ jɨˋ jo̱guɨ fɨˊ dsíiˊ jmɨ́ˋ e laco̱ˈ nilíˈrˋ nijngángˈˉneiñˈ. Jo̱baˈ mɨ́ɨˈ˜naaˈ ˈnʉˋ jmɨˈeeˇ faˈ ˈnʉˋbɨ nilíˈˋ nijmiˈleáanˈˆre, fɨ́ɨˉ güɨlíinˈˋ jneaˈˆ jo̱ jmɨcó̱o̱ˈˇ jneaˈˆ.\n23 Jo̱baˈ cañíiˋ Jesús quiáˈˉ i̱ dseaˋ do lala:\n—¿E lɨ˜ song líˈˆbaa fóˈˋ ˈnʉˋ? ¡Co̱ˈ lajɨbˋ cuǿøngˋ seaˋ líˋ jmee˜ jnea˜ quiáˈˉ i̱i̱ˋ dseaˋ i̱ jáˈˉ lɨ́ɨngˋ júuˆ quiéˉe!\n24 Jo̱baˈ cañíiˋ tiquiáˈˆ i̱ sɨmingˈˋ i̱ dséeˈ˜ do e teáˋ:\n—¡Jábˈˉ lɨ́ɨngˋ jnea˜ júuˆ quíiˈˉ, Fíiˋnaaˈ, jo̱guɨ jmɨcó̱o̱ˈˇ jnea˜ e laco̱ˈ jáˈˉguɨ nilíinˋn e jo̱!\n25 Jo̱ mɨ˜ cangáˉ Jesús e eáamˊ ngóoˊ seángˈˊ dseaˋ fɨˊ jo̱, jo̱baˈ cajíiñˉ i̱ ˈlɨngˈˆ i̱ iuungˉ dsíiˊ i̱ simingˈˋ do jo̱ casɨ́ˈrˉ lala:\n—Dseaˋ ˈlɨngˈˆ i̱ jmóoˋ e jaˋ líˋ féˈˋ jo̱guɨ jaˋ líˋ nʉ́ˉ i̱ simingˈˋ na, jnea˜ quiʉ́ˈˋʉ ˈnʉˋ ta˜ e nijúuˈ˜ lɨ˜ iuunˈˉ dsíiˊ i̱ sɨmingˈˋ na, jo̱guɨ e joˋ quɨ́ˈˉ jmɨɨ˜ faˈ e niˈúˆtu̱ˈ caléˈˋ catú̱ˉ.\n26 Jo̱ dsifɨˊ lajo̱b caˈóoˋ teáˋ i̱ ˈlɨngˈˆ do, jo̱ cajméeiñˈˋ do e cadseábˉtu̱ joñíingˋ i̱ sɨmingˈˋ do. Jo̱ mɨ˜ cangɨ́ˋ jo̱guɨbaˈ cagüɨˈɨ́ɨiñˈˊ do fɨˊ lɨ˜ iuuiñˉ, dsʉˈ i̱ ˈlɨngˈˆ do caseáaiñˊ i̱ sɨmingˈˋ do dseángˈˉ lafaˈ ˈlɨɨm˜biñˈ e lɨ́ˈˆ laco̱ˈ lajɨɨngˋ dseaˋ do niféˈrˋ e cajúmˉbiñˈ do. 27 Dsʉˈ Jesús ladsifɨˊ ladob catɨ́ɨiñˉ guooˋ i̱ sɨmingˈˋ do, jo̱ caseangˈˊneiñˈ; jo̱ caráamˉ i̱ sɨmingˈˋ do jo̱ casímˈˉbre.\n28 Jo̱ mɨ˜ cangɨ́ˋ jo̱, caˈíˉ Jesús fɨˊ dsíiˊ sɨnʉ́ʉˆ có̱o̱ˈ˜ dseaˋ guitúungˋ quiáˈrˉ, jo̱ fɨˊ jo̱ i̱ dseaˋ quiáˈrˉ do cajmɨngɨ́ˈrˉ dseaˋ do lajeeˇ laˈóˈˋ yaaiñ˜:\n—¿Jialɨˈˊ jneaˈˆ jaˋ calɨ́ˈˉnaaˈ faˈ caguíngˉnaaˈ i̱ ˈlɨngˈˆ i̱ iuungˉ dsíiˊ i̱ sɨmingˈˋ do?\n29 Jo̱baˈ cañíiˋ Jesús quiáiñˈˉ do jo̱ cajíñˈˉ:\n—I̱ ˈlɨngˈˆ i̱ lado líbˋ niˈuǿiñˈˉ dsʉˈ laˈeáangˊ có̱o̱ˈ˜ e féngˈˊ dseaˋ Fidiéeˇ jo̱guɨ jmóorˋ ayuno.\nMɨ˜ cajméeˋtu̱ Jesús júuˆ e nijngaˈˉ dseaˋ quiáˈrˉ\n30 Jo̱ mɨ˜ caˈuøøiñˋ e fɨˊ jo̱, cangɨ́ɨmˊtu̱r fɨˊ lɨ˜ se̱ˈˊ Galilea. Jo̱ dsʉˈ Jesús dseángˈˉ jaˋ iim˜bre faˈ e calɨñiˊ jí̱i̱ˈ˜ jaangˋ dseaˋ jie˜ fɨˊ lɨ˜ táaiñˋ, 31 co̱ˈ iiñ˜ e eˈrˊ lají̱i̱ˈ˜ i̱ dseaˋ guitúungˋ quiáˈˉbre. Jo̱ lajeeˇ táaiñˋ fɨˊ jo̱, lalab sɨ́ˈrˋ jaléngˈˋ i̱ dseaˋ quiáˈrˉ do:\n—E labaˈ fɨ́ɨˉɨ ˈnʉ́ˈˋ e jnea˜ i̱ cagüéngˉ fɨˊ jmɨgüíˋ la i̱ jáaˊ fɨˊ ñifɨ́ˉ e lɨ́ɨnˊn jaangˋ dseaˋ jmɨgüíˋ, jo̱ ˈnéˉbaˈ e nijámˈˋ dseaˋ jnea˜ fɨˊ quiniˇ dseaˋ i̱ ˈníˈˋ níiˉ quiéˉe cartɨˊ nijngáiñˈˉ jnea˜; jo̱ dsʉˈ mɨ˜ ningɨ́ˋ ˈnɨˊ jmɨɨ˜ lajo̱, nijí̱bˈˊtú̱u̱ caléˈˋ catú̱ˉ.\n32 Dsʉˈ jaˋ cangángˈˋ i̱ dseaˋ guitúungˋ do e˜ uiing˜ e cajíngˈˉ Jesús lado, jo̱guɨ ˈgóˈˋbɨr cajo̱ faˈ e nijmɨngɨ́ˈrˉ dseaˋ do.\n¿I̱˜ i̱ laniingˉguɨ fɨˊ quiniˇ Fidiéeˇ?\n33 Jo̱ mɨ˜ cangɨ́ˋ jo̱, jo̱ mɨ˜ tɨˊ lɨ˜ caguilíingˉtu̱r fɨˊ Capernaum, jo̱ cangɨ́ɨiñˊ fɨˊ dsíiˊ sɨnʉ́ʉˆ. Jo̱ mɨ˜ nɨteáaiñˈ˜ fɨˊ jo̱, lalab cajmɨngɨ́ˈˉ Jesús i̱ dseaˋ guitúungˋ quiáˈrˉ do:\n—¿E˜ e ñilíingˉ ˈnʉ́ˈˋ jɨɨng˜naˈ lacueeˋ guiáˈˆ fɨˊ?\n34 Jo̱ mɨ˜ canúuˉ i̱ dseaˋ guitúungˋ quiáˈrˉ do lado, lɨ́ˈˆ caje̱rˊ tiibˉ, dsʉco̱ˈ lajeeˇ teáaiñˈ˜ do fɨˊ e jalíiñˉ sɨ́ɨiñˋ e i̱˜ i̱ laniingˉguɨ lajeeˇ laˈóˈˋ yaaiñ˜. 35 Jo̱baˈ caguábˋ Jesús jo̱ catǿˈrˉ i̱ dseaˋ guitúungˋ do quiáˈrˉ jo̱ casɨ́ˈˉreiñˈ do lala:\n—Song i̱i̱ˋ dseaˋ iiñ˜ e líiñˉ dseaˋ laniingˉguɨ, jo̱baˈ güɨˈɨ́ˆ dsíirˊ e íbˋ i̱ dseaˋ i̱ catɨˊ lɨ˜ dséngˉguɨ, jo̱guɨ íbˋ dseaˋ cajo̱ i̱ nijméˉ jaléˈˋ ta˜ quiʉˈˊ jaléngˈˋ dseaˋ jiéngˈˋ e ˈnéˉ jmérˉ.\n36 Jo̱ mɨ˜ cangɨ́ˋ jo̱, casíngˈˋ Jesús jaangˋ jiuung˜ píˈˆ fɨˊ guiáˈˆ jóoˋ lɨ˜ teáaiñˈˉ do, jo̱ casaiñˈˉ i̱ jiuung˜ do jo̱ cataiñˈˉ cuéerˊ, jo̱ casɨ́ˈrˉ i̱ dseaˋ quiáˈrˉ do lala:\n37 —I̱ dseaˋ i̱ íngˈˋ i̱ jiuung˜ la laˈeáangˊ có̱o̱ˈ˜ jnea˜, lajo̱b cajo̱ íñˈˋ jnea˜; jo̱guɨ i̱ dseaˋ i̱ íngˈˋ jnea˜, güɨlɨñiˊbre guiʉ́ˉ e o̱ˈ jí̱i̱ˈ˜ jnea˜ íñˈˋ, co̱ˈ lajo̱b cajo̱ íñˈˋ Tiquiéˆe dseaˋ guiing˜ ñifɨ́ˉ, dseaˋ casíiñˋ jnea˜ fɨˊ jmɨgüíˋ la.\nI̱ dseaˋ i̱ jaˋ ˈníˈˋ níingˉ jneaa˜aaˈ sɨtáamˆbre có̱o̱ˈ˜ jneaa˜aaˈ\n38 Jo̱ mɨ˜ cangɨ́ˋ jo̱, e lab cajíngˈˉ Juan casɨ́ˈrˉ Jesús:\n—Tɨfaˈˊ, jneaˈˆ nɨcaneem˜baaˈ jaangˋ dseañʉˈˋ i̱ jmóoˋ ta˜ uǿøngˋ jaléngˈˋ i̱ ˈlɨngˈˆ laˈeáangˊ có̱o̱ˈ˜ ˈnʉˋ, jo̱ co̱ˈ jaˋ ngɨˊguɨr co̱lɨɨng˜ có̱o̱ˈ˜ jneaa˜aaˈ, jo̱baˈ nɨcajníimˈ˜baaˈ quiáˈrˉ e nijmérˉ lajo̱.\n39 Jo̱baˈ lalab cañíiˋ Jesús quiáˈˉ i̱ dseaˋ quiáˈrˉ do:\n—Jaˋ jnɨɨng˜naˈ quiáˈˉ i̱ dseaˋ do, co̱ˈ jaˋ seengˋ jí̱i̱ˈ˜ jaangˋ dseaˋ i̱ nijméˉ co̱o̱ˋ e li˜ e dsigáˋ dsíiˊ dseaˋ laˈeáangˊ có̱o̱ˈ˜ jnea˜, jo̱ mɨ˜ nilɨcøøngˋguɨ lajo̱ niféˈrˋ gaˋ uii˜ quiéˉe. 40 Co̱ˈ i̱ dseaˋ i̱ jaˋ féˈˋ gaˋ uii˜ quíˉiiˈ, jo̱baˈ có̱o̱ˈ˜ jneaa˜aaˈ sɨtáaiñˆ. 41 Jo̱guɨ i̱i̱ˋ dseaˋ i̱ cuøˈˊ ˈnʉ́ˈˋ faˈ lab co̱o̱ˋ vas jmɨɨˋ uíiˈ˜ e ˈnʉ́ˈˋ lɨ́ɨngˊnaˈ dseaˋ quiéˉe, jo̱baˈ jnea˜ jmɨtaaˉ óoˊnaˈ e seabˋ guiéeˆ quiáˈrˉ mɨ˜ nitɨ́ˉ fɨˊ jmɨgüíˋ co̱o̱ˋ.\n42 ’Jo̱guɨ song i̱i̱ˋ dseaˋ jmóorˋ jial e niténgˈˋ fɨˊ ni˜ dseeˉ doñiˊ i̱i̱ˋ i̱ jiuung˜ lala i̱ nɨjáˈˉ lɨ́ɨngˋ júuˆ quiéˉe, jo̱baˈ guiʉ́ˉguɨb niˈuíingˉ quiáˈˉ i̱ dseaˋ íˋ e nidsibíingˊ ˈñiaˈrˊ fɨˊ é̱ˈˋ jmɨɨˋ e guineeˇ co̱o̱ˋ cu̱u̱˜ ˈlooˋ fɨˊ moluur˜. 43 Jo̱ song guóoˈˋ nijméˉ e niténˈˋ fɨˊ ni˜ dseeˉ, jo̱baˈ quiʉ́ʉˈ˜ jóng; co̱ˈ guiʉ́ˉguɨ quíiˈˉ e nitáangˈ˜ fɨˊ jmɨgüíˋ la có̱o̱ˈ˜ co̱o̱bˋ guóoˈˋ, jo̱ jaˋ guienˈˊ fɨˊ lɨ˜ ˈlɨˈˆ fɨˊ lɨ˜ cooˋ jɨˋ có̱o̱ˈ˜ lajɨˋ tú̱ˉ guóoˈˋ mɨ˜ nitɨ́ˉ oor˜ quíiˈˉ. 44 Co̱ˈ e fɨˊ jo̱ joˋ tó̱o̱ˋ jmɨɨ˜ faˈ e nijúungˉguɨ jaléngˈˋ jóoˈ˜ o̱ˈguɨ faˈ e niyʉˈˊguɨ jɨˋ. 45 Jo̱guɨ song tɨɨˈ˜ nijméˉ e niténˈˋ fɨˊ ni˜ dseeˉ, jo̱baˈ quiʉ́ʉˈ˜ jóng; co̱ˈ guiʉ́ˉguɨ quíiˈˉ e nitáangˈ˜ fɨˊ jmɨgüíˋ e jlúunˈ˜ e laco̱ˈguɨ e niguønˈˆ có̱o̱ˈ˜ lajɨˋ tú̱ˉ tɨɨˈ˜ fɨˊ lɨ˜ ˈlɨˈˆ 46 fɨˊ lɨ˜ teáangˈ˜ jóoˈ˜ i̱ jaˋ tó̱o̱ˋ jmɨɨ˜ nijúungˉ jo̱guɨ fɨˊ lɨ˜ cooˋ jɨˋ e joˋ tó̱o̱ˋ jmɨɨ˜ yʉˈˊ. 47 Jo̱guɨ song jminíˈˆ jmóoˋ e niténˈˋ fɨˊ ni˜ dseeˉ, jo̱baˈ gui˜ jóng; co̱ˈ guiʉ́ˉguɨ quíiˈˉ e Fidiéeˇ quie̱rˊ nifɨˊ quíiˈˉ e jaˋ seaˋ co̱o̱ˋ jminíˈˆ e laco̱ˈguɨ téebˈ˜ lajɨˋ tú̱ˉ jminíˈˆ niguønˈˆ fɨˊ lɨ˜ ˈlɨˈˆ 48 fɨˊ lɨ˜ teáangˈ˜ jóoˈ˜ i̱ jaˋ ˈmóˉ seaˋ quiáˈˉ jo̱guɨ fɨˊ lɨ˜ cooˋ jɨˋ e jaˋ tó̱o̱ˋ jmɨɨ˜ yʉˈˊ.\n49 ’Jo̱ lɨgüeangˈˆ jaléngˈˋ dseaˋ quiéˉe laˈeáangˊ có̱o̱ˈ˜ jaléˈˋ e huɨ́ɨngˊ e dsingɨ́ɨiñˉ lɨ́ˈˆ laco̱ˈguɨ lɨgüeangˈˆ jaléˈˋ feáˈˉ laˈeáangˊ có̱o̱ˈ˜ ñi˜ jo̱guɨ jɨˋ. 50 Jo̱ eáamˊ íingˆ ta˜ jaléˈˋ ñi˜, jo̱ dsʉˈ song caˈíngˉ lají̱i̱ˈ˜ e ñii˜ do, jo̱baˈ ¿jial nilíˈˋ ˈnʉ́ˈˋ nijmeeˉnaˈ e nilɨñii˜tu̱ caléˈˋ catú̱ˉ? Jo̱baˈ fɨ́ɨˉɨ ˈnʉ́ˈˋ e güɨˈuíingˉnaˈ laco̱ˈ lɨ́ɨˊ ñi˜ e guiʉ́ˉ do, jo̱ güɨlɨseengˋnaˈ juguiʉ́ˉ júuˆ røøˋ lajeeˇ laˈóˈˋ rúngˈˋnaˈ.


طارق إبن زياد\nTárik ar Born\nDianav VIIvet kantved marteze 670\nDianav, Ifrikiya, Kalifad Omeyad\n720 (50 vloaz)\nDamas, Kalifad Omeyad\nIfrikiya, Kalifad Omeyad\nAloubadeg Islamek Spagn (29 a viz Eost 711- 714)\nEmgann Guadalete (711 pe 712)\nTariq ibn Ziyad, pe Tarik Ibn Ziyâd, pe c'hoazh Tarek Ibn Ziyad (arabeg : طارق إبن زياد), ganet er VIIvet kantved hag aet da anaon e 720, zo ur jeneral muzulman eus lu ar c'halifad omeyad hag a voe trec'h e 711 war ar roue vizigot Roderico (pe Rodrigo) en emgann Guadalete, ma varvas Roderico.\nA orin berber e oa, evel Tarif ibn Malik ha Munuza, ha ganto edo e penn aloubadeg islamek Spagn.\nTarik ibn Ziyad taolennet gant Theodor Hosemann en e levr Istor ar Grenn-amzer europeat\nBrudet eo dreist-holl da vezañ kaset, adalek hanternoz Maroko, ha dindan ar jeneral Moussa Ibn Noçaïr, an arme omeyad muzulman da aloubiñ Spagn. Abaoe an trec'h-se eo anavezet an anv Jibraltar a zo un anv arabek, « djebel Tariq » (« jabal Ṭāriq », « جبل طارق »), « menez Tariq ».\nGalvet e oa bet gant mibien ar roue vizigot Witiza da reiñ skoaz d'ar brezel diabarzh etre int ha Roderico. Harp a gavas digant ar yuzevien heskinet gant ar Vizigoted, gant enebourien ar roue, re an iliz katolik, ha dreist-holl harp ar c'hont Juluan, gouarnour Ceuta, a bourchasas al listri dezhañ.\nAn darn vrasañ eus ar skridoù diwar-benn Tariq hag an aloubadeg arab a voe savet gant istorourien vuzulman,meur a gantved goude an darvoudoù.\nAdtapet diwar « https://br.wikipedia.org/w/index.php?title=Tariq_ibn_Ziyad&oldid=1959566 »\nKemmoù diwezhañ degaset d'ar bajenn-mañ d'an 16 C'hwe 2022, da 07:31.


(Adkaset eus Arme)\nE-barzh lu ar riez ha seul vui m'eo niverus e c'hell ober lu eus un nebeud korfoù milourel strollet. Al luioù-se a vez roet un niver dezho hag ur pennjeneral en o fenn. Da skouer, pep rann an talbenn brezel a zo dezhañ ul lu evit stourm war an hed termenet evitañ. War an holl dachenn vrezel e c'hell bezañ ul lu tachenn rannet etre rannoù-lu o zo renet o obererezhioù brezel gant an penngarter, sez ar pennjeneral. Hemañ a glask lec'hiañ mat ar rannoù-lu, kas darn anezho da lec'hioù an talbenn m'eo ezhomm evit difenn ur bastell-vro pe bouezañ war an enebour.\nAdtapet diwar « https://br.wikipedia.org/w/index.php?title=Lu&oldid=1984281 »\nDernière modification le 2 Ebr 2022, à 18:12\nKemmoù diwezhañ degaset d'ar bajenn-mañ d'an 2 Ebr 2022, da 18:12.


Pajenn:Perrot - Bue ar Zent.djvu/271 - Wikimammenn\nPajenn:Perrot - Bue ar Zent.djvu/271\ntius, unan a bep tu d’ezan, ar pab santel a guitaas Rom evit mont da dizarben ar varbared a gavas en kichen Mantou, war lez ar ster Mincio. Gwiskan a reas raktal e zilhad-iliz hag en em ziskouezas da Attila. Heman a zigemeras anezan gant doujanz hag a roas d’ezan e c’houlenn.\nAr varbared a oa souezet o welet o roue o plegan evel m’en devoa grêt, mes hen a respontas en devoa souzet, nan abalamour d’an hini a gomze outan, mes abalamour d’an hini a oa drek e gein, e zorn krog en e gleze noaz, hag a c’hourc’hemenne d’ezan ober ar pez a c’houlenne outan kannad ar Romaned.\nTri bla goude, Jenserik, roue ar Vandaled, grêt tro an Afrik, ar C’hors hag ar Sisil gantan, a dostae, d’e dro, da Rom gant eun arme vras. Ar strafuilh a zavas dre holl. Sant Leon en devoe kalon awalc’h adarre da vont da gaout ar roue barbar, ha, ma ne viras ket outan da laerez kêr, e viras outan, da vihanan, da lazan kêriz ha da zêvi o zier (455).\nSant Leon en deus lezet tri lizer ha seiz-ugent hag eur brezegen ha kant. Bezan e oa, hep mar ebet, ar brudetan den eus e amzer. Mervel a reas d’an 10 a viz du 461. D’an 11 a viz ebrel war-lerc’h, e oe chanchet plas d’e gorf, hag abalamour da ze, e ve grêt e ouel da genver an de-ze. Lezhanvet eo bet doktor an Inkarnasion.\n« Tra souezus, eme Vontesquieu, ar relijion gristen, hag a lavarfed n’he deve ken karg nemet hon lakat da dizout eürusted ar bed-all, a ra d’imp tizout hini ar bed-man, war ar marc’had. »\nHa re wir eo. Eienen ar binvidigez eo al labour. Hogen, piou en deus troet an dud war al labour, war labour ar spered ha war labour ar c’horf, ma n’eo ket an Iliz eo ?\nArôk m’oa deut Jezuz-Krist war an douar, ne gared ket al labour. Aristot ha Platon, an daou gaeran doktor a vevas etouez ar baganed, a lavare ne zeree ket ouz an den labourat.\nMes Jezuz-Krist a zo deut, ha daoust d’ezan da vezan mab da Zoue, dre e dad, ha mab-bihan da roue, dre e vamm, eo bet falvezet gantan tremen e vue en ti-labour Jozef ar c’halvez, e dad-mager, hag en doare-ze, en deus santelaet al labour.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/271&oldid=140525 »


Yr Ystog - Wikipedia\nYr Ystog (Churchstoke pe Church Stoke e saozneg) zo ur gêriadenn hag ur gumuniezh eus Kembre, e reter Powys. Emañ ar gêriadenn er gevred da gêr Drefaldwyn, tost da Vro-Saoz. Redek a ra ar stêr Camlad hebiou dezhi.\nOuzhpenn kêriadenn Yr Ystog ez eus kêriadennoù all er gumuniezh : Hyssington ha Snead.\nE 2011 e oa 1691 a dud o chom e kumuniezh Yr Ystog ha 70 anezho a oa kembraegerien (4,3%).\nAdtapet diwar « https://br.wikipedia.org/w/index.php?title=Yr_Ystog&oldid=1978206 »


Peter Ferdinand Drucker (19 a viz Du 1909 e Vienna – 11 a viz Du 2005 e Kalifornia) en deus skrivet kalz levrioù diwar-benn ar merañ embregerezhioù.\nKazetenner war an ekonomiezh e voe da gentañ ha ne oa ket 20 vloaz pa reas ur pennad-kaoz gant Adolf Hitler kent da hennezh mont e penn Alamagn. E levr diwar-benn Friedrich Julius Stahl (prederour war ar gwir ha yuzev) a voe devet e 1933 ha diwar se e reas e soñj mont kuit eus ar vro.\nDa vro-Saoz ez eas hag en ur selaou prezegennoù John Maynard Keynes e komprenas en doa c'hoant d'ober estreget ekonomiezh rak "studial emzalc'h an dud ha n'eo ket penaos emañ kont gant ar Yalc'h" a oa war e soñj. D'ar Stadoù-Unanet ez eas evit sevel Dibenn an den ekonomikel (1939) ha Dazont an den greantel (1942).\nKuzulier rener General Motors ez eas hag e levr pennañ Keal an embregerezhioù (1945) a savas diwar 18 mizvezh enklask e emvodoù kuzul-merañ GM ha pennadoù-kaoz gant sternidi ha micherourien an embregerezh. Ur vicher nevez a voe krouet : kuzulier war ar management. Evit General Electric hag American Heart Association e labouras da c'houde hag an den dave e voe diwar neuze evit pezh a denn d'ar vanagementouriezh.\nTamm-ha-tamm e pellaas diouzh emdroadurioù nevez ar gevalaouriezh, skoet ma oa gant kresk gopr ar pennoù embregerezhioù bras da skouer hag e 1993 e savas En-tu all d'ar gevalaouriezh.\nAdtapet diwar « https://br.wikipedia.org/w/index.php?title=Peter_Drucker&oldid=1907538 »\nTud a afer SUA\nKemmoù diwezhañ degaset d'ar bajenn-mañ d'an 26 Gou 2021, da 13:13.


Keginañ gant louzoù gouez deus al liorzh - BZH/FR - Ecocentre Trégor\nKeginañ gant louzoù gouez deus al liorzh – BZH/FR\nAccueil > événements > Keginañ gant louzoù gouez deus al liorzh – BZH/FR\nKutuilh e Kegin\nKeginañ gant louzoù gouez deus al liorzh\nMerc’her 24 a viz Mezheven, Ekokreizenn 1e30\nTélécharger la fiche descriptive >>\nDeuit da zizoloeiñ ur mod da geginañ vejetarian ha gant louzoù gouez a gaver e pep lec’h tro-dro d’al liorzh pe ar jardin (linad, stlañvesk, korz-babouz, c’hwervizon, skav…). Meuzioù yac’hus ha saourus a vez fardet e-kerzh an atalieroù, fardet e vez meuzioù gant uioù pe fourmaj, n’eo ket vegan strizh. Deskiñ a rimp asambles e peseurt mod e kempouezher ur meuz hep kig, penaos fardañ meuzioù gant louzoù dastumet e-pad an tro ‘ba ‘r jardin ha gant legumaj prenet, d’an doare simplañ. Evit echuiñ e vo eskemmet koan gant ar re a fell dezhe chom hag e giz-se e vo posupl ezteurel hor soñjoù diwar-benn an devezh hag ar pezh a ‘neus plijet din. Evit ar re all e vo posupl kas d’ar ger ar meuzioù fardet ‘sambles.\nPetra a c’hoarvezo a-hed an devezh ?\nDa gentañ e ‘z aimp er jardin an ekokreizenn evit mont da gerc’hat louzoù mat da debriñ.\nKomzet e vo deus ar spesadoù plant e c’heller implijout er gegin vejetarian, o ferzhioù mat hag e peseurt mod e vez implijet evit ma vefe ur voemm hag evit ma c’hellfe ar c’horf tennañ gounit dionte.\nGoude ur wech distro d’ar gegin, e vo fardet koan asambles en un aergelc’h plijus, moarvat e vo desket bern traoù!\nPa vo echu koan war dro 8e30 noz pep hini a c’hello chom un tammig evit flapiñ asambles, kontañ koaz an eil re gant ar re all…\nMeuzioù sall : Pesto linad-stlañvesk / Tartezenn gant korz-babouz / Soubenn gant louzoù ar jardin / Meskaj saladenn kavet er jardin\nMeuzioù dous : Financier gant bleuñv skav / Bignez bleuñv (hervez ar pezh e vo profet deomp gant ar jardin : karotez, skav, korz-babouz…)\n5 bloaz zo a oa bet krouet embregerezh emrenn « Tim Lipouz ». Ober a ra war dro atalieroù kegin hag a fard ivez predoù a di da di evit ar re a c’houll digantañ. Ordinal o klask liammañ blaz mat ha perzhioù mat ‘vit ar yec’hed. Kegin Tim Lipouz a zo livet gant e dalvoudegezhoù hag e garantez evit an natur. Just-awalc’h, gwareziñ an natur eo an dra a-bouez evitañ, kement hag ober war dro « Mamdouar », al loened, al louzeier, yec’hed an dud… Tout-se a zo e-kreiz e vod dezhañ da fardañ boued. Evit kemer perzh d’e atalieroù, ne vern ma ‘z oc’h vejetarian pe debrer-kig : un digarez e vo evit ledanaat ho kouiziegezhoù tro-dro d’ar boued, dizoleiñ produioù nevez. Ar pal eo dont da vezañ emrenn ha bezañ barrek da fardañ, kempouezhañ ur pred vejetarian a-feson oc’h-unan penn.\nTraoù da gas ganeoc’h\nUr banner, sizailhoù pe ur gontell.\nAn holl danvezioù hag an dafaar kegin a vo digaset gant Tim ha a ra perzh deus priz an atalier.\nFriko e fin an abadenn\nOrdinal e vez klozet an atalieroù gant ur pred evit eskemm asambles ar pezh hor bo bevet a-hed an devezh hag ur veilhadeg a zo kinniget evit ar re o deus amzer ha c’hoant da chom evit ober anaoudegezh gant an dud.\nKoust : 35 € (gant ar pred)\n• Priz dieub ma peus ket an tu da beañ\nPadelezh : da 1e30 betek 7h30 d’an abardaez, pe muioc’h ma fell deoc’h chom da gaozeal pe selaou brezhoneg.\nAr staj-mañ a glot gant ar re deraouidi kement hag evit ar re varrek.\nNiver a blas : 8\nRoll an atalier\n1e30 – Emgav d’an ekokreizenn, en traoñ, lec’h a zo an ti-feurm gevredigezhell\n2e – Un tamm tro ‘ba’r jardin an ekokreizenn evit deskiñ anvioù al louzoù e brezhoneg\n3e – Komañsament an atalier kegin\n4e – troc’h evit debriñ un tamm gwastell pe pakañ ur banne, klakenniñ\n4e30 -Distro er gegin\n7h30 – Pred asambles pe da gas ganeoc’h\n8h30 – Beilhadeg (kaozeadennoù, kontadennoù, kanaouennoù)\nEvit muioc’h a zitouroù pe evit lakaat hoc’h anv :\nkit en darempred gant Timothée Messager\n« Tim Lipouz » gant niverenn-mañ 06 26 39 49 67 pe dre postel ecocentre.tregor@gmail.com


KDSK, Centre de Ressources Culturelles CeltiquesDocumenten : 64, Straed ar Zoo.\nPlaatscode : F.STR(DIZ) - Doc nr : 7038\nSouezhus a-walc'h eo amezeien Lizig a dra-sur : loened ur zoo int. Bep noz e teu mignonez ar jirafenn da gerc'hat anezhi en he gwele. Ur wech degouezhet er zoo e klev ur c'haer a istor gant unan deus al loened. (Hervez an diverradenn war gein an DVD + Lec'hienn Dizale).\nDescriptoren : Tresadennoù-bev / Loen


Hachich - Wikipedia\nAn hachich zo ar pezh a vez graet eus ar rousin kanab India. Dont a rafe ar ger-mañ eus eus an arabeg حشّاشين (haššāšīn), sañset, a oa anv ur sektenn vuzulman brudet evit en implijout. Heñvel eo ivez, dre zegouez, ouzh ar ger arabek حشيش "foenn" (حشيش مخدر e vez lâret hachich en arabeg).\nKalz lesanvioù en-deus en o zouez hâch, chichoñ, choñ, tarbouif, teuteu, teuch, chit, teuchi, bedo, spif, charras, butun drol, baz-butun, chokolad ha na pet ha pet all c'hoaz… .\n2 Penaos e vez fardet\n3 Penaos e vez aozet\n5 Seurtoù hachich\n6 An efedou\nAn hachich a vez graet gant ar c'hanab indian (Cannabis sativa indica). Adalek an henamzer e vez debret an hachich . En XIXvet kantved e krogas arzourien d'ober gantañ, med ar re-se a veveze an hachich mesk-ha-mesk gant absint ouzhpenn da se, pezh so dañjerusoc'h evit ar yec'hed, anat deoc'h.\nBremañ ne vez ket debret kalz hachich ken e-barzh broiou ar c'hornôg, ret eo goût ne oa ket kement-se a d-THC a-raok ha moaien a oa da zebriñ anezhañ hep mont da fall, da-lâret-eo zo bremañ dek gwech muioch a d-THC met n’eo ket aze emañ an dalc'h : N’emañ ket an aour g’an dilerien war ar raden (d’o soñj dreist-holl) ha gwell e vez gante lakaat mesk-ha-mesk traoù a-bep-seurt zo tout gant hachich, traoù louz lies gwech : hennezh, kaoc'h kañval, produ evit skaota listri, dour Javel, ha kokaïn ral a wech evit lakat an dud da brenañ digant ar memes diler en-dro. Toudt an traoù-mañ a lak anezhañ da vezañ skildrenk hag a daol blaz fall warnañ, dreist-holl evit an hachich a vez graet "tcherno" deus outañ (berradur eus tchernobil moarvat). An demz a zepant deus ar pezh a vez laket e-barzh hag ivez eus orin an hachich : spegus pe druz, solut pe sec'h. Hiziv an deiz e vez butunet kentoc'h evel ur sigaretenn (ur feilhenn pe ziv, pe muioc'h c'hoazh) pe gant ur c'horn-butun (dre zour ivez, pri poazh hemañ, houarn, koad…)\nPenaos e vez fardet[kemmañ | kemmañ ar vammenn]\nMeur a zoare zo da fardañ an dramm-se. Dont a ra ar rousin kanab diouzh bleunioù ha delioù ar plantennoù barez. Daoust dezhe da gaout THC ar bodennoù mal ne doalont ket rousin.\nLakaet e vez ar bleuniou e glec'h e-barzh ur beñseliad aozadoù chimik ha naturel. Mesket ha tommaet e vez. A-ziwar ar meskad-se e krou un toaz rous-du (pe du evit an *hachich afghan). Dont a ra da vezañ solut a vuzul ma yena, sed pezh a zeu da vezañ an hachich.\nAbalamour ma vez fardet ha mesket gant traoù lous e c'hell bezañ pistrius evit an dud. Evel zo bet lâret a-us e vez laket traoù a-bep-seurt e-barzh an hachich :\nKoaraj, tammoù pneu, soavon, kaoutchouk, dour-ter, parafin, dour-Javel, henne, glaou koad, tammoù butun, kafe, kaoc'h kañval, gwad anevaled …\nPenaos e vez aozet[kemmañ | kemmañ ar vammenn]\nBremañ e vez aozet ha gwerzhet an hachich en doare plakennigoù, lavnennou pe belkadoù heñvel ouzh soavonetezoù. Paliset eo aes a-walc'h ar produ ha gant-se zo moaien d’an drafikerien koachañ kementadoù bras e-barzh kuzhiadelloù bihan-kenañ.\nAr plakennigoù a vez en-dro dezhe un tamm selofan serret kloz, kuit ne'z afe aer pe dour e-barzh. Laket e vez e-barzh pakadennoù all gant an drafikerien. Ijinet ez eus bet ur bern kuzhiadelloù. Bezañ zo bombezennoù evit dresañ ar pneuioù, dezhe ur sichenn lemm-laka, bokoù Koka-Kola faos a vez fardet ivez evit ober ar memestra ha kalz traoù all zo c'hoazh.\nE-barzh broioù e lec'h a vez aotreet gant al lezenn evel an Izelvroioù e kaver stalioù arbennik a werzh hachich.\nLezennerezh[kemmañ | kemmañ ar vammenn]\nO vezañ ma'eo aozet an hachich diwar ganab India emañ dindan ar memes lezennoù.\nSeurtoù hachich[kemmañ | kemmañ ar vammenn]\nRenket e vez an hachich e-barzh tri rummad pennañ :\nAn hachich marokan : Produet eo e Maroko, e kornad-bro ar Rif, liv rous-du sklaer eo, paliset mat ha poultreg. Kreñv eo an hachich ha pik a teu er goûg gantañ. Is-variezonou a vez kavet diouzh ar « c'h-Katama », sec'h-kraz ha poultreg, betek an « Ia » (disklipet e vez « aïa »), druz ha gwak. Ar variezonou a vez graet "Ia" deus oute zo ar pezh a c'hellfe bezañ an hini gwellañ a vez gwerzhet (nebeutoc'h a draoù chimik zo e-barzh), ha kalz THC (30 – 40%).\nAn hachich afghan : Produet eo er Reter-Kreiz ba skoazennou an Himalaia, du e vez pe a liv gant ar regalis. Strobellus ha sïoul evit an empenn. Bezañ zo kalz seurtoù damheñvel, hachich an Nepal, pe hini ar Pakistan. Gwak-kenañ ez int holl ha ne vezont ket aozet e poultr med rollet e neudennoù moan. Lakaet e vez ar re-mañ hed-ha-hed kreiz ur sigaretenn.\nHachich al Liban : Produet eo er Reter-Nesañ, liv an traezh-ruz zo warnañ hag heñvel a-walc'h eo ouzh an "Ia" a-fed temz. Dibaot-kaer eo en Europa abalamour d’an trubuilloù zo er c'hornad-bro e lec'h ma vez produet. Pell e c'hortoz ar broduerien a-raok daspugn ar bleunioù zo krazet gant an heol. Dre-se e teu da al liv ruz dezhañ e-unan.\nAbaoe un nebeud amzer ez eur staget da broduiñ hachich e Bro-Suis dindan guzh. Pourchaset e vefe war-dro 5% eus ar goulenn zo war an hachich er vro gant ar produerezh-se. Tri seurt zo a vez anvet hervez ar menez e lec'h ma tiwan an trevadoù, da lâret eo : ar Säntis, ar Pollux ha Palü.\nAn efedou[kemmañ | kemmañ ar vammenn]\nEn eneb-kàer emañ an hachich diouzh ar marijuana, n’eo ket naturel. Ha dram-a-ze teu a-zivar da ze a-bep-sort efejou ha diêzamañchou gwéch a ve. Barradoù kridiennoù ha poan benn pistigus hag a hell digouèo pa vé tranket pé butunet trow fall. Skuiz-divi e teu da vé an nén a-zivarnehoñ. A-damm-da-damm 'n-om gustum ar horf deuh an hachich, ha deus 12 gramm bep miz ’h a da veket 12 gramm bep sizhun. Bar vro vé gwèrzet sortou hachich louz ha pistrius evid an dud. N’eus ken méd an aïa hag an afghan hag a vefe « mad » méd maleüruzamant é réd dan nén mon'd ta beked ar Broiou-Izel evid taped krog barzh. Herver or studïadenn bét renet gant Le Nouvel Observateur zo 70% eus ar sortou hachich a zo bar vro hag a vefe n'enne or flakadig sustañsou pistrius evid an dud. Alies goude bé 'n om vaget gozig méd ga hachich hed pad michou zo heller kouèo en diwaskadenn, enkrez hag anken pa ne vez ket hachich ken en ti hag é réd ‘ta foeta bro evid prenë on tamm shit ha n’é ked tcherno anahoñ.\nAdtapet diwar « https://br.wikipedia.org/w/index.php?title=Hachich&oldid=1893376 »\nKemmoù diwezhañ degaset d'ar bajenn-mañ d'an 29 Gen 2021, da 08:46.


(Adkaset eus Strabo)\nStrabon (Στράϐων / Strábôn, «luch », e gregach, e latin Strabo), ganet en Amasea en Kappadokia (bremañ Amasya e Turki) war-dro 57 kent J.-C., marvet etre 21 ha 25 goude. J.-K., a oa un douaroniour eus Hellaz kozh.\nStrabon hervez un engravadur eus ar XVIvet kantved.\n3 Douaroniezh Strabon\nEn Amaseia, ur gêr nepell eus arvor ar Pontos e oa e dud. Kontet en deus Strabon en doa studiet gant Aristodemos, a oa o kelenn bugale Pompeius, e Karia. Goude-se ez eas da Roma ma studias gant an douaroniour Tyrannion.\nUr beajour bras e voe, ha gant ar pax romana e weladennas kement korn a oa en ekumene, adalek Armenia er sav-heol, betek Sardinia er c'huzh-heol, eus ar Pontos (Mor Du) en hanternoz betek harzoù Etiopia er c'hreisteiz.\nBageal a reas war an Nil betek Asouan en ur veaj renet gant Ælius Gallus, prefed roman Egipt.\nNeuze e tistroas d'e gêr c'henidik hag e savas un Istor (Ἱστορικὰ Ὑπομνήματα / Historika Upomnếmata e gregach) e 43 levrenn.\nGoude e pledas gant an Douaroniezh (Γεωγραφικά / Geôgraphiká e gregach), da glokaat e levrioù istor, e 17 levrenn, a zo deuet betek ennomp, war-bouez al levrenn VII.\nKlask a rae kinnig ul levr evit an niver brasañ a dud hag a vije plijus da lenn ha kentelius war un dro.\nN'eus bet miret nemet tammoù eus e labour istorel, e Eñvorennoù Istorel, e 43 levrenn, en doa savet da glokaat istor an Hellazad Polybios.\nmet tost penn-da-benn eo bet miret e oberenn veur Geographiká (Douaroniezh Strabon), skrivet etre 29 kent JK, pa grogas gant e veajoù, betek ar bloavezh 7.\n17 levrenn zo anezhi, ma taolenn enne ar bed evel ma oa anavezet en Henamzer, dezhe talvoudegezh vras evel eien a geleier, abalamour d'ar c'hemend a draoù en deus gwelet ha skrivet. Un drederenn zo skrivet diwar-benn Iberia ha deuet e oa dezhañ an danvez eus meur a berzh, rak biskoazh ne oa bet lakaet troad gantañ el ledenez.\nEuropa gwelet gant Strabon\nBez' ez eo unan eus ar re a ra anv eus Seizh Marzh ar Bed.\nDouaroniezh Strabon :Douaroniezh Strabon\nDouaroniezh Strabon : Troidigezh c'hallek eus 1867\nDouaroniezh Strabon e googlebooks : []\nGermaine Aujac, « Strabon et son temps », e-barzh Wolfgang Hübner, Geographie und verwandte Wissenschaften, Franz Steiner Verlag, Stuttgart, 2000, p. 103-139.\nAdtapet diwar « https://br.wikipedia.org/w/index.php?title=Strabon&oldid=1744941 »\nDernière modification le 4 Ebr 2017, à 04:34\nKemmoù diwezhañ degaset d'ar bajenn-mañ d'an 4 Ebr 2017, da 04:34.


Hannah Snell (23 a viz Ebrel 1723 – 8 a viz C'hwevrer 1792) a oa ur Saozez en XVIIIvet kantved a wiskas dilhad ur gwaz da vont d'an arme.\nGanet e oa Hannah Snell e Worcester e Bro-Saoz d'an 23 a viz Ebrel 1723. Hervez a gonte an dud e c'hoarie bezañ soudard pa oa bihan. En 1740, da 17 vloaz, ez eas da Londrez da chom. Eno, d'ar 6 a viz Genver 1744, e timezas d'ur martolod, James Summs.\nGentleman's Magazine, pennad diwar-benn Hannah Snell. Koadengravadur, 1750.\nGoude un toullad mizioù e lestras he fried, ha keloù ebet n'he devoe ken anezhañ. En 1746 e c'hanas ur verc'h, Suzanne, a varvas bloaz goude. Goude marv he merc'h ez eas da chom da gêr Portsmouth, porzh meur ar verdeadurezh-vrezel. Amprestañ a reas ur gwiskamant digant he breur-kaer, James Gray, hag e kemeras e anv evit mont da glask penn d'he fried. Kalz diwezhatoc'h e klevas e oa bet kondaonet d'ar marv goude ur muntr.\nEn 1759, e timezas da Richard Eyles, ha daou vugel o doe.\nEn 1772, e timezas da Richard Habgood eus Welford, e Berkshire.\nMervel a reas d'an 8 a viz C'hwevrer 1792.\nAdtapet diwar « https://br.wikipedia.org/w/index.php?title=Hannah_Snell&oldid=1894422 »\nDernière modification le 8 C'hwe 2021, à 17:25\nKemmoù diwezhañ degaset d'ar bajenn-mañ d'an 8 C'hwe 2021, da 17:25.


(Adkaset eus Monterdelav)\n360 ann. (2016)\nMelestradurezh: krouet e voe kumun Mousterdelav e 1790. Gant al lezenn eus an 23 a viz Eost 1790 e voe lakaet Mousterdelav e kanton Ploermael; e bann Ploermael edo. Chom a reas Mousterdelav e kanton Ploermael bet miret ha brasaet e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet Mousterdelav en Arondisamant Ploermael bet krouet e 1800  .\nAdtapet diwar « https://br.wikipedia.org/w/index.php?title=Mousterdelav&oldid=1823166 »


Simon Jonathan Sebag Montefiore, ganet e 1965 e Londrez zo un istorour ha skrivagner saoz. Brudet eo e levrioù diwar-benn Katelin II ha Stalin. Meulet ha loreet eo bet an oberenn Stalin: The Court of the Red Tsar, troet e 25 yezh.\nSimon Sebag-Montefiore en 2010.\n2 E levrioù\nDimezet eo d'ar romantourez saoznek Santa Montefiore, hag e Londrez emaint o chom. mab-kaer eo d'ar mondian arc'hantinat Charles Palmer-Tomkinson, ha breur-kaer d'ar vondianez Tara Palmer-Tomkinson. Mignon eo d'ar priñs Charlez, da David Cameron ha Koo Stark.\nJerusalem: the Biography, 2011 ISBN 978-0-297-85265-0\nGwivan an oberour\nAdtapet diwar « https://br.wikipedia.org/w/index.php?title=Simon_Sebag_Montefiore&oldid=1854321 »


a teus (stumm verb)\nFurm eus ar verb endevout en amzer-vremañ, en eil gour unan.\nHS. ac'h eus, az c'heus, az eus, az feus, az peus.\nRéférence : GERI.Ern, pg az1 (tu as)\n– Hag e tibunen d'ezo va c'hentel : « As-tu vu ? T'eus ket gwelet ? Quat' chevaux, pevar a gezeg ; passer par ici, tremen dre amañ ; Ce matin, ar beure-mañ. (– Hag e tibunen d'ezo va c'hentel : « "As-tu vu ?" 'Teus ket gwelet ? ; "Quat' chevaux", pevar a gezeg ; "passer par ici", tremen dre amañ ; "Ce matin", ar beure-mañ. »)\nRéférence : EURW.1, p19


Kreizer - Wikipedia\nKristian Gourcuff, unan eus gwellañ kreizerien bourchas Breizh\nClaude Coco Michel, unan eus gwellañ kreizerien rastellañ Breizh\nEr vell-droad e vez graet kreizer(ez) eus ur c'hoarier(ez) a vez e/he roll ober al liamm etre al linenn zifenn hag an hini argadiñ. Goude rastellat ar vell e rank ar greizerien/c'hreizerezed he zreuzkas d'an argaderien/argaderezed an efedusañ ar gwellañ. O c'hefridi bouezus all zo mirout ouzh ar c'hoari enep a vont en-dro kuit da luziañ tamm labour an difennerien/difennerezed. Gwall alies e vez klevet gourdonerien veur barrek-mat war gadoniezh ar vell-droad o lâret e vez gounezet pe gollet ur c'hrogad er c'hreiz.\nD'ar mare (1954) ma oa bet lakaet an doare c'hoari 4-2-4 diouzh ar c'hiz gant skipailh broadel Hungaria, oc'h enebiñ ouzh an WM mil vrudet, e veze graet hanterien eus an daou greizer, o flas dezhe etre ar pevar araoger hag ar pevar adreger.\nEr bloavezhioù pevar-ugent ez ae pevar c'hoarier hep o far - Luis Fernandez, Alain Giresse, Michel Platini ha Jean Tigana - d'ober kreiz skipailh mell-droad Bro-C'hall. Ken barrek e vezent war an dachenn c'hoari ma veze graet Ar c'harrez hud anezhe. Hep klask koazhañ levezon ar c'hoarierien all e c'haller skrivañ ez eo a drugarez d'ar greizerien-se en devoa gounezet skipailh mell-droad Bro-C'hall e gentañ trofe, da lâret eo Kampionad vell-droad Europa 1984.\nGant c'hoarierien/c'hoarierezed ar c'hreiz hep mar na marteze ez eus tu da sevel meur a zoare c'hoari disheñvel-mik an eil diouzh egile. Gallout a reer kaout daou/div, tri/teir, pevar/peder betek pemp kreizer(ez) diouzh an doare c'hoari bet dibabet ober gantañ hag hini ar skipailh enep evel just. N'haller ket bezañ souezhet eta ma vez gortozet e tiskouezfe ur c'hreizer/greizerez kaout kaleter o vezañ ma rank redek kalz ha pell : aze emañ sur a-walc'h ar perzh a zo boutin d'an holl greizerien/greizerezed. Daoust d'ar c'hreiz bezañ ur strolladig kempoell e vez disheñvelaet peurliesañ\nar greizerien bourchas/c'hreizerezed pourchas (ar rener c'hoari en o zouez), da lâret eo an niverennoù 8 (Alain Giresse da skouer) ha 10 (Michel Platini da skouer) gwechall\nar greizerien rastellañ/c'hreizerezed rastellañ, da lâret an niverenn 6 (Luis Fernandez da skouer) gwechall.\nNe vez ket aes bepred pegañ ul liketenn ouzh pep melldroader, ar pezh a veze diskouezet splann gant Jean Tigana, rasteller melloù eus ar c'hentañ ha kentañ enepargader e skipailh.\n↑ Bernard Genghini en devoa kemeret perzh gwechoù 'zo ivez.\nAdtapet diwar « https://br.wikipedia.org/w/index.php?title=Kreizer&oldid=1900338 »\nKemmoù diwezhañ degaset d'ar bajenn-mañ d'an 13 Ebr 2021, da 17:21.


Cee zo ur gumun eus kornôg Galiza, e proviñs A Coruña.\nSede pelec'h emañ Cee.\nSede parrezioù ar gumun:\nBalumeta e Galiza\nEvel war aodoù all ar Meurvor Atlantel en Europa pe er Meurvor Habask e krogas ar balumeta e Galiza en Henamzer. Ker kozh ha 3 000 bloaz kent J.-K. eo an testenioù kentañ eus an hemolc'h-se en norzh d'an daou veurvor. E-pad pell avat e soñjed en e orin ragistorel, ar pezh a voe kadarnaet pa voe anavet, nevez zo, abadennoù balumeta war meur a livadur roc'hel e Bro-C'hall hag e Spagn.\nAn dielloù istorel kentañ a ziskouez e veze Japaniz o valumeta kent an Xvet kantved hag Euskariz oc'h ober kement all en XIvet kantved ; en daou zegouezh e veze hemolc'het al loened war o hent d'al lec'hioù gouennañ pe war o distro. Balumed reizh e oant : Eubalaena japonica (balum Meurvor Habask an Norzh) hag Eubalaena glacialis (balum "euskarat").\nN'eus diell istorel ebet e Galiza kent an XIIIvet kantved, hogen diarvar eo e oa balumetaerien eno meur a gantved kentoc'h. Hervez F. Valdés Hansen e oa ar balumed – ar re frank pergen – preizhoù meur evit ar voraerien c'halizat. Ur vroad balumetaerien e voe Galiza e-pad seizh kantved, eus ar re hag a stumm an Istor. A bouez bras e voe an hemolc'h hag ar c'henwerzhelañ balumed e diorroadur kêrel ar vro dre ar fardañ kenderc'hadoù liesseurt, eus an eoul evit sklêrijennañ an tiez kent donedigezh an tredan betek ar gwalennoù evit an disglavieroù, an disheolieroù hag an dilhad cheuc'h e Katalonia, nes komz eus ar c'hig hag an danvezioù all implijet en apotikerezh hag er gwezelerezh.\nAr balumeta a zigoras Galiza war an diavaez hag he brudas er bed a-bezh ; broudet eo bet armerzh ha poblañsouriezh ar vro hag he zrowardroioù gant an hemolc'h-se – evit ar balumeta ez eus bet krouet perzhier galizat evel hini Burela (proviñs Lugo) pe Suevos e Punta Langosteira. En deroù ne veze graet nemet tapout loened war an aodoù, met a-feur ma 'z eas ar c'hantvedoù hebiou e voe gwellaet argerzh an hemolc'h dre arverañ bigi bihan war ar c'heinvor evit spontañ ar morviled hag o c'has d'an aod. An doare hemolc'h-se a veze implijet evit pakañ spesadoù bihan a-walc'h, evel ar morhoc'h penn ront (Globicephala melas), ar belouga (Delphinapterus leucas), an narwal (Monodon monoceros) hag ar morhoc'h du (Phocoena phocoena).\nGreen zo ur ger saoznek hag a dalv kement ha glas pe gwer, hag a gaver ivez en anvioù-lec'hioù hag en anvioù tud.\nKomark Fisterra zo unan eus komarkoù kornôg Galiza, e proviñs A Coruña. Fisterra eo ar pennlec'h.\nHervez disentez 2001/18/CE Parlamant ha Kuzul Europa e reer Bevedeg Daskemmet e C'henoù (BDG) eus kement bevedeg ez eo bet daskemmet dezhañ e zanvezioù genetek dre un doare na c’hoarvez ket ent-naturel dre baotadur ha/pe dre adstummadur naturel.Dre deknikoù dreistijin-genetek e treuzkaser ur gen pe veur a hini e genotip ur bevedeg, da lavaret eo hollad e c'henoù, a-benn kas doarennoù nevez dezhañ. An teknikoù-se a c’hell bezañ implijet kement war loened, fungi, plant pe c'harvevien.Liesseurt eo orin ar genoù a dreuzplanter : ur viruz, ur vakterienn, ur blantenn, ur foueenn, ul loen, pe c'hoazh korf un den.\nSed amañ ur roll eus stêrioù Galiza.\nXallas zo un anv galizek hag a gaver en hini meur a lec'h.


Dael - Wikipedia\nUn dael a zo ur vodadeg kevareizhañ dezhi an aotrouniezh evit sevel lezennoù ma vo implijet gant ur c'horf politikel, evel ur Stad, ur rannvro pe ur gêr vras. Lodennoù a-bouez e vezont eus ar sistemoù gouarnamant. Pa vez staliet rannadur ar galloudoù ez eont war ventel ar galloudoù gant an div skourr all : ar galloud erounit hag ar galloud barn.\nLezennerezh kentael a vez gaet eus al lezennoù produet gant an daeloù. Koulskoude e ya gant an daeloù arsellout ha konduiñ obererezhioù gouarn pa c'hellont enkemmañ ar c'hellid debarzhet dezho.\nLezennourien a vez graet eus izili an dael. Padelezh aotreet an holl estezioù eo an daelvezh. Peurvuiañ e vez dilennet war-euñ gant ar bobl izili an daeloù , met darn anezho a c'hell dilennet dre vouezhiañ hanterat e broioù zo, pa 'z eus ur renad lezenniñ divgambreek.\nOrin ar gêrAozañ\nNe vez kavet dael nemet gant ar ster breut, tabut er geriadurioù Al Liamm a-raok 1990. Ar ster "bodadeg" a zeu gant F. Favereau, Geriadur ar brezhoneg a-vremañ (1992) gant an daveenn d'an Dáil Eireann (Dael Bro-Iwerzhon). A-hervez, anv ar vodadeg-lezenniñ-se a zo bet lakaet da anv-skouer e brezhoneg. Ne vez kavet e geriadur treadegel ar brezhoneg. .\n↑ M. Ménard, Dictionnaire français-breton. Pennad : Législature.\n↑ M. Menard, Devri (brassellet e miz Gwengolo 2020).\nAdtapet diwar « https://br.wikipedia.org/w/index.php?title=Dael&oldid=1884874 »\nDernière modification le 14 Gwe 2020, à 17:04\nKemmoù diwezhañ degaset d'ar bajenn-mañ d'an 14 Gwe 2020, da 17:04.


Mirdi Rabelais, e La Devinière\nFrançois Rabelais, a implijas ivez an anvioù Alcofribas Nasier (un tregejad eus e anv) ha Séraphin Calobarsy, bet ganet war-dro 1483 pe 1494, e La Devinière, e Seuilly, e-kichen Chinon, e proviñs Touren, e Bro-C'hall, ha marvet e 1553 e Pariz, zo ur beleg, mezeg, ha skrivagner gall eus ar XVIvet kantved.\nBrudet eo e romantoù, ma lakaas spered an Azginivelezh, hag e vennozhioù diwar-benn ar brederouriezh hag ar skiant.\nOber d'al lenner c'hoarzhin a felle dezhañ, diwar-goust an dud a c'halloud, priñsed ha tud a Iliz.\nBez' e voe e-touez an humanourien vrudetañ eus an Azginivelezh, ha klask a reas nevesaat soñjoù prederouriezh o amzer e-skeud soñjoù re an Henamzer.\n1.2 Studier ha medisin\n1.3 Beaj da Italia\nGanet e voe e domani La Devinière, e Seuilly, nepell diouzh Chinon, e proviñs Touren. Mab e oa d'ar senesal hag alvokad Antoine Rabelais. N'eus prouenn splann ebet eus deiziad e c'hanedigezh nag eus hini e varv. Darn o deus kinniget 1494 ; istorourien all a lavar 1483, dre ma vije marvet d'an 9 a viz Ebrel 1553 d'an oad a 70 vloaz, met n'eo ket peurasur. Hervez Claude Bougreau, eus ar Société d'Histoire de Chinon - Vienne & Loire, e vefe bet ganet d'ar 5 a viz Mae 1489, un ali savet diwar ar chabistr 40 en Tiers-Livre.\nManac'h[kemmañ | kemmañ ar vammenn]\nAbred ez eas François Rabelais da vanac'h. Tost d'ar gêr da gentañ, da abati Fontenay-le-Comte goude. E 1526 e oa e prioldi Ligugé, e Poatev.\nStudier ha medisin[kemmañ | kemmañ ar vammenn]\nEtre 1526 ha 1530 n'ouzer ket petra a reas, met e 1530 e lakeas e anv e skol-veur Montpellier war ar medisinerezh. E 1532 e sinas e levr kentañ, Pantagruel, evel Alcofribas Nasier. Ennañ e kane Rabelais meuleudi da win e vro e-kichenik Chinon, ha da vuhez dibreder an dud, evel hini Pantagruel hag e vignoned. Ne blijas an oberenn na d'an Iliz na da bennoù meur skol-veur ar Sorbonne.\nE 1534 e oa medisin en Hotel-Dieu e Lyon.\nBeaj da Italia[kemmañ | kemmañ ar vammenn]\nÉtienne Dolet a oa mignon da Rabelais.\nDiv veaj a reas François Rabelais da Italia.\nGant ar c'hardinal Jean du Bellay ez eas Rabelais da Roma, hervez danevelloù ha n'int ket bet kadarnaet ; ar pezh a zo sur avat eo e voe gopret ar skrivagner evel sekretour an eskob d'ar mare-se.\nE 1540 ez eas da Dorino da-heul Guillaume du Bellay, anezhañ breur ar c'hardinal hag aotrou Langey, a oa bet anvet da c'houarnour Piemonte gant ar roue gall. Er bloaz-se ivez, François ha Junie, besterd Rabelais, a voe divastardet gant ar pab Paol III.\nD'an 9 a viz Genver 1543 e varvas Guillaume du Bellay e Saint-Symphorien-en-Laye ha Rabelais a gasas e gorf da Le Mans, ma voe beziet d'ar 5 a viz Meurzh 1543.\nAn trede Levrenn, 1546\nAr pevare Levrenn, 1552\nAr pempvet Levrenn, 1564\nMireille Huchon, Rabelais, Gallimard, « Biographies », 2011, 429 p. (ISBN 978-2-07-073544-0, BnF niv FRBNF42375842)\nAdtapet diwar « https://br.wikipedia.org/w/index.php?title=François_Rabelais&oldid=1988907 »\nKemmoù diwezhañ degaset d'ar bajenn-mañ d'an 27 Ebr 2022, da 07:25.


2016 - Sonam' - Skol Sonerezh\nListe des disciplines enseignées – année 2020-2021\nDegemer » 2016\nD’ar sadorn 4 a viz meurzh 2017, e vo ur staj get Alambig Elektrik e sal liesimplij Kernours e Kervignag, adalek 13e,evit ar ganourion hag ar sonourion, benvegoù a-bep sort. Un ton a vo sonet get ar stajidi en ur lod get Alambig Elektrik er fest-noz. Priz : 10 € evit […]\nStaj ha Fest-Noz get Alambig Elektrik !\nFormat j F Y e Darvoudoù get Nicolas\nBep Meurzh da eizh eur rik, e sal an Artimon e Lokmikaelig, e c’hellit kaniñ get Morwenn Le Normand, ur plac’h a-feson, hag ur strollad fentus. Dedennus eo deskiñ brezhoneg ha kaniñ en ur zansal ! Moaien ‘zo pleustriñ ho tistagadur, hag ho pouez-mouezh ivez ! Sonjit e vo gwellaet ho […]\nKaniñ get Sonam’\nFormat j F Y e Kentelioù hag atalieroù get Géraldine\nBep miz d’ar pevarvet Gwener, adal 9eur da noz betek 1eur da vintin, en em gavay kelenerion ha skolidi flaouit, akordeoñ, violoñ ha pib-ilin Sonam’ e tavarn Mamm Kounifl e Lokmikaelig evit soniñ asambl tonioù a Vro-Iwerzhon ! Sonerion arall (banjo, mandolinenn, bodhrán…), kanerion ha dañserion a zo pedet ivez ! […]\nAbadennoù sonnerezh Bro-Iwerzhon e Lokmikaelig !\nFormat j F Y e Kentelioù hag atalieroù get Didier\nDeskiñ soniñ asampl, ne vern pezh benveg, ne vern da bezh oad… Nikolaz Syz, kelennour àr ar glarinetenn, ar vombard hag ar binioù a zegemer razh ar sonerion a zo er gevredigezh, bep yaou da 7e15 da noz e sal liesimplij Kernourz e Kervignag. Sonerezh da zañsal a Vreizh eo […]\nUn atalier fest-noz evit an holl d’ar yaou !\nFormat j F Y e Kentelioù hag atalieroù get Nicolas\nD’an distro-skol kentañ àr-lerc’h mand eo troet da vout « Sonam’ » setu krouet kentelioù nevez d’hor skol (gitar, kan, taboulinoù, akordeoñ diatonek, flaouit treuz, klarinetenn, bombard…) er c’humunioù lec’h ma vezemp c’hoazh é labourat (Kervignag, Rianteg, Lokmikaelig) ha kroget eo da da gelenn en ur gumun arall : Porzh-Loeiz. Evel-se, degadoù […]\nSonam’ : un distro-skol ag ar gwellañ\nFormat j F Y e Titouroù get Nicolas\nE brezhoneg Bro-Gwened e c’heller gober get lec’hienn internet nevez skol sonerezh Sonam’ bremañ. Asampl get ar mestr-gwiad Didier Yver en deus labouret ur skipailhad troerion : Gwendal Mevel, Mazhev Coviaux, Benead Alaer ha Brewal Runigo. E-pad daou viziad o deus troet ar seizh pajennad ha tregont a zo er […]\nUr lec’hienn nevez e brezhoneg penn-dre-benn\n(Français) Initiation au ukulélé: stage pour enfants et ados\nC’est la rentrée musicale à Sonam’ école de musique !\nCycle de stages « Créer de la musique par ordinateur »\nStaj teknikoù ar vouezh ha kan Bro-c’hallo get Charles Quimbert\nStage et fest-noz avec Morwenn et Ronan Pinc\n· © 2021 Sonam' - Skol Sonerezh · Propulsé par · Designed with the Customizr theme ·


Anjela Duval hiziv - Ronan Koadig - Anjela Duval\nMet, seitek vloaz war-lerc’h e vije marvet, daoust hag-en e c’haller lâret ez eo bet komprenet mat he c’hannad ? Daoust hag-eñ hon eus gouvezet intent ster an hêrezh he deus lezet deomp ha d’ar re a zeuio war hol lerc’h ? Me ‘gav din e chom traou da zizoleiñ, c’hoazh, en hec’h oberenn hag en he buhez, a c’hellfe sikour ac’hanomp d’an deiz hiziv. Hag er pennad-mañ e kinnigan degas ma lod ha displegañ peseurt kannadoù a dalvoudegezh hollvedel am eus me kavet o lenn hec’h oberenn koulz hag o taremprediñ anezhi ingal.\nDiskouezet he deus e ranker klask ar wirionez en tu-hont d’ar pezh a vez gwelet diwar-c’horre ha n’eus forzh petra a soñjfe ar re all. Stourmet he deus dibaouez evit lakaat hec’h oberoù da glotañ gant he menozioù. Ha kavet he deus eürusted o reiñ he buhez d’ar re all…\nA-hed he buhez ez eo bet Anjela ur brederourez. Anat eo d’ar re o deus lennet anezhi aketus koulz ha d’ar re o deus bet ar chañs d’anavout anezhi. Bet ganet e 1905, n’eo nemet er bloavezhioù tri-ugent m’eo kroget da skrivañ. Met e-pad he femp bloavezh ha hanter-kant kentañ, ouzhpenn evit labourat an douar hag evit ober war-dro he zud, he deus goveliet he furentez. Diazezet he deus he meizadenn eus ar vuhez war tri uhelvennad : ar speredelezh, ar garantez-vro hag ar garantez evit an douar.\nC’hwi ‘oar mat Aotroù\nAr Feiz. Ar Vro. Douar ar Vro*.\nFonnus eo aet an ijinerezh genetik war raok abaoe m’eo marvet Anjela Duval. Ha pell-hardizh eo aet : gallout a ra mab-den kemm an natur vev, bremañ, hag adstummañ anezhi. Gallout a ra lakaat tud gaonac’h da gaout bugale, krouiñ plant ha loened treuzgenel ha, zoken, « heñvelstrujañ » 2 loened ; da lârout eo — evel zo bet graet gant an dañvadez Dolly e 1997 —, strujañ en ul labourva loened heñvel ouzh ul loen kentañ, nemet diwar ur gellig bet kemeret dioutañ…\nUr rikour eo araokadennoù ar bev-teknologiezhioù evit an enklaskerien vezegel : sikour a reont anezhe da grouiñ vaksinoù a-enep da gleñvedoù spontus (evel an avuad-B, ar sida pe an droug-skevent) hag ivez da zizoleiñ gen kleñvedoù zo ha — ‘benn nebeut, marteze — da gemm ar gen-se evit tremen e-biou d’ar c’hleñvedoù. Evit an armerzh ivez eo ur rikour ar bev-teknologiezhioù : gante, da skouer, e c’heller produiñ loened chatal muioc’h-mui « kevezus ». Met, eus un tu all, e sav an holl teknikoù-se kudennoù bras a vuhezegezh : betek pelec’h en deus droed mab-den da gemm an natur ? Peseurt harzoù he deus c’hoant ar gevredigezh da lakaat ouzh an oberoù war ar boudoù bev ?\nUgent vloaz zo, ne oa ket a voaien da soñjal er pezh a c’hall an ijinerezh genetik ober bremañ. Setu Anjela Duval n’helle ket komz eus se, evel-just. Met prederiadennoù ar varzhez diwar-benn an natur a c’hell sikour ac’hanomp da ober hon soñj diwar-benn ar c’hudennoù a-vremañ. Un donezon eus Doue e oa an natur eviti ; un donezon a c’hellomp ober hon mad diouti, gant m’hon dije resped ha doujañs eviti hag e sikourfemp anezhi da frouezhiñ. Ha mab-den n’eo nemet ul lodenn eus an natur anezhañ ; setu eo ret dezhañ chom uvel ha dilorc’h. A-enep tre da’r pezh a soñj an enklaskerien (hag an nerzhioù armerzhel a zo a-dreñv dezhe) ez a ar stumm-se da welout an traoù. Int, evel Descartes, a soñj gante e tle an dud « se rendre comme maîtres et possesseurs de la nature » 3. Aze zo daou vod da soñjal enebet penn-da-benn, evel daou benn-ahel. Gant piv emañ ar wirionez ? Gant uvelded Anjela Duval hag he doujañs evit an natur ? Pe gant ar fiziañs lorc’hus en deus Descartes en denelezh ? Start eo respont. Met erru eo poent deomp divizout eus an traoù-se : unan eus kudennoù luzietañ ha pouezusañ an XXvet kantved oc’h echuiñ eo araokadennoù ar genetik. Ha reiñ a ra Anjela Duval deomp unan eus ar savboentoù hon eus ezhomm da brederiañ oute evit ober hor soñj ha kemer an divizoù a vo da gemer.\nHag e ourgouilh divent *.\n‘Memes mod e oa evit an dour. Gwelout a rae Anjela e oa gwall arvarus stumm nevez peizanted Breizh da labourat an douar evit hon dazont :\nGwech ebet ne lezin ma douaroù da vezañ louzaouet evel ma vez graet bremañ. D’an deiz hiziv e vez diviet an douar gant an temz. Me ‘lak temz ivez. Met an nebeutañ a c’hallan. N’eus ket a-walc’h gant ma zeil. Ma vijen bet yaouankoc’h ‘m boa graet labour-douar biolojik. […] An darn vrasañ eus ar broduerien kaol-fleur hag avaloù-douar prim, evidon, n’int nemet kontammerien. Re a demz ‘lakont 4.\nKomzoù Anjela Duval, aze, n’int ket gwall disheñvel, marteze, eus ar pezh a vez klevet bremañ ma ‘z eo bet saotret dour Breizh ha ma ‘z eo sklaer d’an holl e vezer aet re bell war hent an ampletusted. Met hi a lâre se un tregont vloaz bennaket zo ! Hag ouzhpenn-se, ne lakae ket tout ar bec’h war choug al labourerien-douar, er c’hontrol eus ar pezh a vez graet re alies bremañ. N’ankouae ket kiriegezh ar bankoù hag an embregerezhioù bras. Eviti, « ar c’hapital bras an hini eo ar breiner, ar mac’hom » 5\nHa tregont vloaz war-lerc’h, eus krec’h o zraktorien pe e-barzh o zier-gwer, al labourerien-douar a-vremañ n’emaint ket ken e darempred gant an douar evel ma oa-hi, pe evel ma oa o zadoù gwechall. Skrivañ a raen bremaik emeur deuet a-benn, nevez zo, da rein ur « bugel » d’un dañvadez hep n’he dije bet tamm darempred korfel ebet gant ur par ; met ur pennadig zo e c’heller — en ur stumm greantel — produiñ legumaj ivez hep implij na stekiñ ouzh tamm douar ebet… Tamm-ha-tamm e teu mab-den da vezañ ur seurt doue, kap da grouiñ ha da gemm ar vuhez en e labourvaioù, met o’n em zistagañ muioc’h-mui eus ar vuhez « naturel ». Anjela Duval, er c’hontrol-fed, en em sante un elfenn eus an natur divent, kosmek ; bevañ a rae un darempred korfel gant an douar : « An douar zo evel un eil korf din » a lâre alies. Ur perzh e oa an dra-se eus he speredelezh. Da skouer, e « Bennozh dit » e lâre da Zoue :\nMe ‘demz, a had, a c’hwenn, a eost*.\nHor c’hevredigezh — ur gomz voutin eo — ne oar ket re vat war peseurt tu treiñ d’an deiz hiziv : n’ouvez ket an dud peseurt ster reiñ d’o buhez. Gwechall e veze aezetoc’h dezhe ; roet e veze patromoù sklaer gant an ideologiezhioù relijiel pe bolitikel, gant ar familhoù hag er skol. Bremañ, hag abaoe pell zo dija, ez a ar relijionoù war ziskar, e broioù pinvidik ar C’hornôg da vihanañ ; an uhelvennadoù politikel az a tamm-ha-tamm d’ar strad, dreist-holl abaoe ma ‘z eo kouezhet Moger vBerlin en he foull ; ar familhoù o deus tapet ur pezh taol gant darvoudoù Mae 1968 : tarzhet eo ar patrom uheldadel a wechall ha n’eus patrom boutin ebet o kemer e blas ; hag ar skol zo tapet en un enkadenn… Ent-se e teu da vezañ kalz startoc’h kompren ar bed ha dreist-holl goût penaos en em zerc’hel « mat » er vuhez : n’eus patrom kumun ebet ken. Pep hini a ra e veskaj en e du, hep bezañ sur d’ober mat.\nGant aour ha limestra*\nKreñv-mat e oa feiz Anjela Duval, met habask e oa ivez ha digor war speredelezhioù all, koulz an Islam ( * ha *), ar Voudaegezh* hag ar re all. Aze c’hoazh e tiarbenne ar pezh a vevomp bremañ, hep kouezhañ en toulloù-trap a gaver amañ hag ahont : sklaer eo zo d’an deiz hiziv ur bern-bern tud oc’h ober ur c’hest speredel. Hag alies e klaskont terriñ o sec’hed speredel en ur dapout tammoù elfennoù eus holl gredennoù ar bed. Brav e vije an dra-se ma ne vije ket sektoù o tapout krog war speredoù ar re wanañ hag oc’h ober droug dezhe. War ar poent-se, Anjela, dre forzh lenn, a anave mat a-walc’h drouizelezh hon tadoù-kozh, kement hag ar voudaegezh, hag ur bern kredennoù all. Ha dedennet e oa gante. Met gwech ebet ne vije kouezhet e pej ar sektoù abalamour, just a-walc’h, ma oa solud diazezoù he c’hredenn — roet dezhi gant he zud.\nO strivañ da zigeriñ o c’halon d’an Heol 6.\nAn dra-se, ‘m eus aon, n’eo ket bet komprenet gwall vat gant tud zo. N’eus tamm falsteneridigezh ebet aze ; Anjela Duval en em sante tost eus an holl voudoù peogwir e soñje ganti e oa hi ur boud evel ar re all, gant ar memes talvoudegezh, na mui na mez. Kavout a ra din eo heñvel a-walc’h he speredelezh, war ar poent-se, diouzh hini ar Voudaiz.\nMet dipitet gant an denelezh ne oa ket kennebeut. Ne roe ket he holl garantez d’al loened. Pell ac’han ! D’an dud ‘n hini eo ez ae he c’harantez da gentañ-tout ha dreist-holl d’he « breudeur a boan », ar beizanted. Met ivez, evel-just, d’ar Vretoned kalonek.\nBevañ a reomp — sell aze ur gomz voutin, c’hoazh ur wech ! — en ur bed a zo o ‘n em unvaniñ, memes ma chom ur bern diforc’hioù c’hoazh etre ar pobloù. War un dro e teu an unvanidigezh-se eus araokadennoù teknologiezhioù ar stlenn hag eus an darempredoù ekonomikel a zalc’h da vuanaat ingal-ingal. Met da heul unvanidigezh ar bed e weler, a bep tu, tud o kaout anken hag o souchañ en o c’horn. Dañjer bras zo en em lakfe ar bed da dammata evel ma ra ar Balkanoù.\nMet da hini, va Breizh din-me 7\nKoulskoude ne oa ket klozet warni hec’h-unan, tamm ebet. Er c’hontrol-fed, pa skriv : « Neb a chom en e di ne gar an avel »* e fell dezhi lâret d’an dud n’eo ket mat chom serret en o c’horn. Ha skoet e veze he holl weladennerien o welout pegen bras ‘oa he gouiziegezh. Desket e oa bet drezi hec’h-unan ha lambrek e veze gant al levreier : lenn a rae gant herr ha lontegezh an holl re a dremene dindan he dorn. Ouzhpenn-se e selaoue ar skingomz ingal. Hag ur souezh e oa gwelout pegen kelaouet mat e veze eus darvoudoù hag eus dalc’hioù ar bed. Diskouez a ra he barzhoniezh pegen prederiet e veze gant gwalleurioù ar bed. Evel e « Darbodoù »*, pe e « Lagad an heol »*, e lec’h ma klemm an Heol :\nGwelet ‘m eus tud o vervel gant ar riv.\nGwelet forzh tud o lenvañ 8.\nMa ne oa ket troet Anjela da ‘n em serriñ warni hec’h-unan, ne oa ket a-du kennebeut — ha tamm ebet ! — gant ar re a zinac’h o unvanelezh 9. Anav a reer ar frazenn, deuet da vezañ brudet, a zistroe d’an dud o devoa lâret dezhi : « Je ne parle pas le breton mais je le comprends. » Ar paour-kaezh tud-se a gleve ‘nezhi o respont neuze : « Ya, evel ma chas eo ivez ; ne gomzont ket brezhoneg, met kompren a reont ! » Ur vezh ruz e oa eviti gwelet ar Vretoned o tilezel o yezh…\n‘Mañ hon Enor enni*.\nStourm a ran war bep tachenn*.\nStourmoù ar vuhez\nUr c’hann oc’h adkregiñ ingal eo al labour-douar, evel ma tiskouez Anjela Duval en he barzhoniezh. Ingal eo bet ar stourm a-enep d’an elfennoù he stourm kentañ. Hec’h-unan en e diegezh e laboure evel ur gwaz gant, koulskoude, nebeutoc’h a nerzh evit ur paotr ha gant ur yec’hed fall. Kalz eus he lennerien, tud kêr, n’o doa ket — na n’o deus ket c’hoazh — an disterañ menoz eus pegen skuizhus e vez ar vicher peizant. Ur sklav eo al labourer-douar. Ha kalz eus ar weladennerien a zo bet degemeret e ti Anjela Duval ne gomprenent ket e lakaent — en ur gemer un tamm eus hec’h amzer brizius — he labour da vezañ startoc’h c’hoazh. Met pa zegouezhe dezhe, ouzhpenn, ober goap eus he breudeur peizanted, aze, ne oa ket evit padout ken…\nNe c’houzanvin morse\nVa Breudeur Peizanted*.\nLabourat an douar, koulskoude, n’eo ket bet he stourm pemdeziek nemetañ : adalek he bugaleaj he deus ranket Anjela Duval stourm evit bevañ. Pa oa c’hwec’h vloaz he doa bet ur gwall gleñved-eskern en doa ampichet ‘nezhi da vont d’ar skol ac’han hec’h eizh vloaz. Hag ingal, war-lerc’h, he deus bet ur yec’hed fall ; ingal, ivez, ez adkaver ar c’hleñved hag ar boan en hec’h oberenn. Muioc’h, marteze, en he bloavezhioù diwezhañ, rak dre ma koshae e fallae he yec’hed hag e washae he foanioù. Met a-enep dezhi hec’h-unan he deus dleet stourm ivez.\nStourm a-enep dezhi hec’h-unan\nUn dibab eo bet eus perzh Anjela Duval chom hec’h-unan da zerc’hel douar e Traoñ-an-Dour. Ur bern servijerien —ñpe pleustrerien, ma’z eo gwelloc’h ganeoc’h — he doa bet pa oa yaouank. Unan dioute nemetken en doa gouvezet gounit he c’halon. Un is-ofiser a vor e oa, deuet da vezañ kabiten war-lerc’h, sañset. War-nes dimezin e oant ha… A-greiz-tout, n’o doa ket graet. Petra ‘oa degouezhet neuze ? Ne ouezer ket dre just. Me, bepred, n’ouzon ket. War a seblant e oa bet dibosupl ar garantez etre ur merdead hag ul labourerez-douar. Diouzh ar pezh a zo bet lâret din war-lerc’h he marv, en ‘n dije kinniget dezhi kemer ur goñvers e kêr hag hi he dije nac’het kuitaat Traoñ-an-Dour. Neuze e oant dispartiet.\nEñ na gare nemet ar c’herioù\nMaezioù ken kaer va Breizh-Izel 10\nChomet eo bet ar gleizenn-se betek ar fin. Ha hec’h-unan war-lerc’h marv he zud — daoust dezhi karout an natur ha bezañ a-unvan gant an holl voudoù a veve en-dro dezhi — zo bet degouezhet dezhi magañ melkoni a-wechoù.\nDare on da semplañ, trec’het gant an enkrez 11\nKreñv-hardizh eo bet melkoni hag enkrez Anjela er bloavezhioù hanter-kant ; met dre vras, o’n em lakaet da skrivañ, ez eo deuet a-benn da vezañ trec’h warne. Koulskoude, zoken war-lerc’h, zo degouezhet dezhi, meur a wech, koll emgannoù a-enep dezhe. Ar pezh n’houle ket diskouez…\nArabat samman seurt sammoù\nHag a baeo kantvedoù mezh*…\nEr baourentez he deus bevet Anjela Duval a-hed he buhez. N’eo ket abalamour n’en dije ket permetet he zi-feurm dezhi ober ‘mod all, met dre choaz. Start e c’hell bezañ kompren ar choaz-se. Hi ‘lâre n’houle cheñch mann ebet en he zi rak ‘mod all he dije bet ar santimant da lakaat eneoù he zud ‘maez an ti. Gwir eo, moarvat, met krediñ a ran e oa ivez he faourentez un dibab speredel. Troet he doa bet e brezhoneg ur barzhoneg skrivet gant Ramon Soley Ceto hag anvet « An Oaled paour » e-lec’h ma vez meulet meur a wech « ar spered a baourentez » hag e-lec’h ma lâr ur gwaz d’e bried : « Deus, ma veizez priz divent ar baourentez 12. » Daoust hag-eñ ne vije ket aze evel un dasson eus karantez kollet Anjela ? Daoust hag-eñ, m’he deus divizet treiñ ar barzhoneg-se n’eo ket peogwir he devoa-hi, just a-walc’h ar «v spered a baourentez » ?\nDre zibab an hini eo he deus Anjela Duval bevet evel ur benitiourez. Ha betek penn he dibaboù ez ae, daoust d’ar boan ha d’an douetañs. Ur skouer eo evidomp, pa vezer ken troet da chench ali en hor c’hevredigezh, da chom hep mont betek penn an traoù. Alies e vez klevet tud o lâret o dije c’hoant bevañ en digenvez… Met pet dioute a vez kalonek a-walc’h evit mont betek penn an hunvre ? Ha piv ‘vefe kap en hor c’hevredigezh-beveziñ da zibab ar baourentez ha da chom er stad-se a-hed e vuhez ? En ur mod e oa en a-raok Anjela Duval war hec’h amzer : bezañ dibabet bevañ hec’h-unan ha klask bezañ mestrez war he buhez, ne oa ket — ha n’eo ket c’hoazh — un dra aes evit ur plac’h. Dreist-holl war ar maez. Sklaer eo ne oa ket ur plac’h klouar anezhi. Hag an dra-se zo splann ivez war dachenn ar politikerezh.\nAn dinac’h, em eus lâret, ne blije ket d’Anjela Duval e mod ebet. Met dre vras eo gant al laoskentez e veze lakaet heug. Meur a wech e vez santet an dra-se en hec’h oberenn. Dreist-holl pa rebeche d’ar Vretoned bezañ laosk e-kenver o bro hag o yezh.\nHag hor Bro o veuziñ*…\nHi — feal bepred ouzh he menozioù — he deus bet ingal ar galon da lârout ha da skrivañ ar pezh a grede, n’eus forzh petra a soñje an darn vrasañ eus an dud. N’he deus ket bet damant d’he foan, nag aon rak an teodoù fall. Ha n’he deus ket moustret he barradoù imor :\nHa pennglinañ dirazo 13…\nGwech ebet n’he deus nac’het sikour an emsaverien, zoken ar re a stourme e-maez al lezenn hag ar re a c’helle bezañ erru fall gant ar c’hros vras eus ar Vretoned. Evel amañ, e-lec’h ma diskouez skoazellañ tamallidi Talbenn dieubidigezh Breizh.\nGant Skol, Radio, Tele ha media ar Gall*\nDegas a ra ac’hanomp ar galon hag ar vrokusted-se da gentel diwezhañ Anjela Duval.\nGant ar muzul e rofet d’ar re all e vo roet deoc’h 14.\nSkrivañ a felle da Anjela Duval ober abaoe ma oa bihan-tout, war a seblant : kavet em eus en he c’haier-skol diwezhañ ur barzhoneg eus an 9 a viz Eost 1920 e-lec’h ma c’houl digant Doue ar gras da zont da vezañ ur varzhez :\nDaou-ugent vloaz war-lerc’h eo bet sevenet he fedenn. Ha dre an arz he deus gallet « subliman » (pe aezhenniñ) he foanioù. En displeget he deus hec’h-unan. Soñjal a rae dezhi e oamp tonket holl da garout ; met peogwir n’he doa-hi na bugel na familh da garout e oa dre ar skritur e c’hellfe reiñ he c’harantez d’ar re all. Krouiñ zo bet marteze eviti — evel evit kalz a dud all — un doare da vont dreist d’ar mank bugel.\nRoet he deus kalz deomp. Meur ha meur a varzhoneg hag a skrid plaen he deus laosket deomp. Ha me ‘gav din e oa heñvel a-walc’h he mod da skrivañ barzhonegou da hini ar re o deus savet hon hengoun kanet. ‘Pad an deiz — e-keit ha ma veze o labourat an douar — e prederie. Ha diouzhtu ma kave un tamm amzer vak e lakae he sonjoù war ur baperenn bennak : ur golo-lizher, ur vandenn-gas kazetenn, ur folenn vruderezh, n’eus forzh petra a gouezhe dindan he dorn a oa mat… Kalz a dammoù paper ‘mod-se am eus adkavet en he c’hartonsoù. Ur bern gerioù a oa bet barrennet ha diverket warne, peogwir, moarvat, ne oa ket da ganti ac’han he dije kavet ar ger mat, an hini nemetañ a faote. Met ar pezh en deus souezhet ac’hanon eo gwelout pegen brav e oa, dija, testennoù ar brouilhonsoù, a-raok bezañ bet reizhet. En he fenn an hini eo e veze savet hec’h oberennoù ganti ha n’eo ket war ar paper. (Un diforc’h bras eo gant ar pezh a vez graet, peurvuiañ, gant ar skrivagnerien a-vremañ, a lak an traoù diouzhtu war baper pe war ar skramm, kuit dezhe implij o memor, hag a gemm o skrid meur ha meur a wech da c’houde.) Ha goude se, ur wech ma plije he skrid dezhi, ez adskrive anezhañ war un tammig kaier skoliad, ken modest ha hi. Un daou-ugent kaierad bennak am eus kavet evel-se, ha me ‘gav din e c’hellfe bezañ reoñ all c’hoazh e ti tud hag o deus anavet mat Anjela. Ma ‘z eo gwir an dra-se e pedan an dud a zo kaieroù gante da gaout ar vadelezh da reiñ, pe da brestañ, ar c’haieroù-se din — pe eilennoù dioute — evit ma vije bodet holl skridoù Anjela Duval er memes lec’h. Klask a ran e vefe krouet ul levraoueg publik e-lec’h ma vefe moaien da fiziout an holl dielloù-se, evel em eus displeget uheloc’h 15.\nTemoù barzhoniezh Anjela Duval ha temoù he buhez a zo heñvel. An douar, an natur, al loened, ar feiz, ar bedenn, ar garantez evit Breizh, hag ar stourm a-enep d’ar c’hleñved a zo darn eus ar re a vez kavet an aliesañ pe eus ar re a vez ar muiañ war-wel. Met temoù zo a zo a bouez-bras ivez, daoust dezhe nompas bezan gwelet kement, marteze. Ar garantez hag ur serten erozegezh kevrinel (pe mistik), da skouer, a zo bet laosket a-gostez un tammig, betek-henn. Meur a varzhoneg karantez he deus skrivet, koulskoude, evel hemañ, e-lec’h ma skriv :\nDegas din ar Garantez-se a glask ‘n em goll betek strad ar Boud hag ac’hane tarzhañ ‘n ur sev diwelus a-hed skourroù gwezenn ar Vuhez*.\nEvit pezh a sell ouzh an erozegezh, n’heller ket lâret he dije skrivet kalz a dra, met, memestra, ma lenner hec’h oberenn gant rikour ar bredelfennerezh e c’heller gwelout meur a dra, evel e « Va barzhonegoù » e-lec’h ma lâr skrivañ barzhonegoù…\nWar groc’hen noazh ar Vro a garan.\nHogen gant binvioù-dir 15…\n‘Mod all he deus troet barzhonegoù bet skrivet gant tud all, evel « Barzhoniezh Bro-Indez », e lec’h ma skriv an oberour :\nDa zaoulagad don hañval ouzh lotuzennoù dindan ar glizh 16.\nAr c’hoant da gaout bugale — pe kentoc’h ar c’heuz da vezan chomet hep bugel —, a zo unan eus an temoù a vez santet kreñv, ivez. E « Trivliad », da skouer, e kont Anjela e oa o labourat ; a-greiz-tout e ra ur sav-kein da ehanañ ha gwelout a ra traoù o hejañ. Goude ur pennadig e tizolo ez eo ur c’houez lienoù babig…\nMe, ar plac’h yaouank kozh 17 !…\nDiwezhatoc’h, e « Piv ? », en em c’houl — evel kalz a beizanted kozh — petra ‘zeuio he zi-feurm da vezañ war he lerc’h.\nPa n’em eus ganet mab ebet*…\nHag ar marv, neuze, a vez kavet ingal en hec’h oberenn. Gallout a reer menegin « † Tekla », e lec’h ma komz ouzh an hini a oa en he c’hambr en ospital Lannuon, o c’houlenn diganti :\nPelec’h emañ da Ene* ?\nGallout a reer menegiñ an holl varzhonegoù he deus dediet d’he zud, d’he c’hoar Mada, da Yann-Kêl Kernalegenn pe d’ar stourmerien all a zo marvet evit Breizh, ar barzhonegoù he deus skrivet diwar-benn noz an Anaon hag, evel-just, « Va c’halon »…\nBezioù keneiled ken karet 18.\nA-fet stil, ‘mod all, n’eo ket unvan oberenn Anjela Duval. Daredoù awen eo darn eus he skridoù. Darn all a seblant bezañ gwan un tamm, marteze peogwir n’he deus ket kemeret tra-walc’h a amzer da labourat o stumm.\nMet n’eus forzh peseurt live awen e vefe gant he zestennoù, holl int bet skrivet en ur brezhoneg skouerius. Mestr e oa Anjela diouzh he yezh. Ereadurezh he frazennoù, da zigentañ, a oa brezhonek da vat : ne oa ket kontammet tamm ebet gant ar galleg. Ha pinvidik e veze he geriaoueg, leun a c’herioù kozh « rimiet ha flouret ha dalc’het divergl » hag a c’herioù arnevez « ganto stirlink metal skañv » 19 evit dont a-benn da ziskuliañ he fromoù ha da c’hoari gant ar soniadoù. Lakaat ‘rae ar brezhoneg da zeverañ gant nerzh diwar he fluenn ha troioù-lavar saourus da strinkañ hep dihan. War ar poent-se, n’hellomp nemet kemer patrom warni. Met Anjela Duval n’eo ket bet nemet ur skrivagnerez. Ur gwir brezegerez eo bet ivez.\nEr bloavezh 1971 e oa un den eus an ORTF 20, André Voisin, oc’h ober abadennoù skinwel diwar-benn tud vunut hag o doa traoù kaer da gontañ. Mont a rae un tamm bihan partout er c’hwec’hkogn o klask diskoachañ konterien. Evit Breizh en doa goulet e ali digant Roger Laouenan, ur c’hazetenner o labourat en Télégramme. Hemaù en doa kaset anezhaù da welet un den anvet Louis Mercier… hag evel-just — peogwir e oa mignon mat diouti — da welout Anjela Duval. Met ne oa ket re fier Roger eus e daol. Aon en doa un tamm eus ar mod e vefe bet degemeret paotred an tele gant Anjela hag eus ar pezh he dije gallet ar beizantez kozh lâret dirak ar gouleier kriz, ar c’hameraioù hag an holl vekanikoù. Gwir eo e oa bet spontet Anjela un tamm, da zigentañ. Met a-benn ar fin, ha dreist-holl adalek ma oa bet filmet er-maez, e oa en em zispaket hag he devoa digoret he c’halon. Petra he doa lâret ?\nEne o gouenn 21.\nMeur a wech he deus bet skrivet war-lerc’h e oa a-benn ober un doare abostelerezh evit Breizh he devoa asantet respont da goulennoù ar c’hazetenner. Met kalz pelloc’h e oa aet he zaol evit tout ar pezh a oa bet ijinet ganti pe gant Roger Laouenan. Kreuvet he doa Anjela ar skramm an noz-se, e-giz ma vez lâret. Ar Frañs a-bezh a oa bet skoet gant ar pezh he doa lâret. Ha broioù all war-lerc’h. D’am soñj o doa merzet an dud pegen kreñv e oa kredennoù Anjela. War-lerc’h bloavezhioù ha bloavezhioù a breder, e oa sklaer he menozioù en he fenn ha gouvezet he doa implij gerioù simpl ha skeudennoù aes da gompren evit displegañ anezhe. Moarvat o doa santet ar sellerien ne oa tamm disparti ebet etre ar pezh a soñje, ar pezh a lâre hag ar pezh a rae. Se, sur a-walc’h, en doa merket anezhe. Hag adalek an 28 a viz Kerzu 1971 — an noz ma oa bet skignet an abadenn — zo deuet miliadoù a lizhiri ha, dreist-holl, miliadoù a weladennerien davet Anjela.\nHag aze — evel ur seurt profedez gouestlet korf hag ene d’he c’hefridi sakr — ez eo aet Anjela Duval betek penn an traoù : respontet he deus d’an holl lizhiri he deus resevet, hini ha hini. Koulskoude en doa kinniget an Aotroù Klerg dezhi ober stensiloù ha kas ur c’helc’hlizher d’an holl. Met, nann, nac’het he doa. N’en doa ket komprenet, eñ, war an tomm. N’eo nemet kalz war-lerc’h — pa ‘z eo-hi marvet — en deus komprenet anezhi war ar poent-se : « bremañ e komprenan ho poa c’hoant da seveniñ ho kalvedigezh, da reiñ da anavezout ar gefridi ho poa da ober er bed 22… »\nMet ouzhpenn evit lizhiri he deus resevet. Tud zo deuet da welout anezhi, a-vil-vern ! Hag ez int bet degemeret tout evel ma veze graet war ar maez gwechall, da lâret eo kazimant evel ma vijent bet bugale an ti. Kafe, bara, amann, krampouezh, kachennoù… Tout an traoù a veze lakaet dezhe war an daol, daoust dezhe bezañ a-wechoù tud diseblant pe touristed deuet d’arvestiñ ul loen drol.\nMet e pep lizher, ha da bep den deuet da welet anezhi e rae Anjela Duval ur seurt bruderezh, pe abostelerezh, evit ar pezh a grede start. Prezeg a rae evit Breizh hag he yezh en ur stumm ha na oa ket hini ur person e-barzh e gador-sarmon, met gant fent hag ur spered lemm. Dre al labour-se, sur a-walc’h, he deus bet, hec’h-unanig, ul levezon war emdroadur speredoù ar Vretoned. Rak ur bern tud, euzhus, zo bet o welout anezhi ha, sur, he deus merket anezhe. Er prezeg-se koulz hag en traoù all ez eo aet gwall bell Anjela : betek an aberzh.\nEn em reiñ\nN’eo ket a-walc’h reiñ,\nRet eo en em reiñ 23\nUr spered aberzh a oa gant Anjela Duval. Da zigentañ, evel hon eus gwelet, he doa, pa oa war-dro ugent vloaz, aberzhet d’he douar ar garantez he doa evit ur paotr yaouank. En unan eus he barzhonegoù ez implij, hec’h-unan, ar ger « aberzh » evit komz eus an darempred a liamm anezhi ouzh an douar.\nSiell va c’harantez d’ar Vro zo va Hini\nAn danvez gwez-pupli*\nGoude se, neuze — pe war ar memes tro, kentoc’h —, he deus aberzhet he yaouankiz d’he zud. Gallout a reer en em c’houl, e gwirionez, hag-eñ n’eo ket dreist-holl evit ober war o zro he doa dibabet chom war he douar ha lezel he servijer da vont kuit e-unan. Ne oant ket gwall yaouank pa oa ganet : he zad ‘oa tri bloaz ha daou-ugent hag he mamm eizh bloaz ha tregont. Setu, fonnus-tre int deuet da vezañ kozh, ha da gaout ezhomm sikour. Piv ‘n dije graet war o zro ma vije-hi aet kuit ? Daoust hag-en n’eo ket se a oa war he sklerijenn p’he deus nac’het kuitaat Traoñ-an-Dour ? Bepred he deus roet tout he nerzh, tout he buhez ha tout he c’harantez dezhe, keit ha ma oant bev.\nHa pa ‘z int marvet, neuze, he deus en em gavet fall ken a oa, gwasket-spontus gant an anken : he buhez n’he doa ster ebet ken. Tregont vloaz war-lerc’h marv he mamm e vemore c’hoazh :\nGant liamm didorrus ar Garantez*.\nUn dek vloaz bennaket war-lerc’h marv he mamm, memestra, gant ar brezhoneg hag ar skritur, he deus kavet he hent hag ar c’hempouez, en un digenvez seder. Siwazh, n’en deus padet ar sioulder nemet dek vloaz. Adalek abadenn tele 1971 eo bet fourgaset he buhez. Ha koulskoude — daoust d’ar barradoù imor a-wechoù (s.o. « Ar plad-tufañ ») — n’he deus ket nac’het ar miliadoù a lizhiri hag a dud a zeue da drubuilhañ he buhez peizantez ha barzhez. Er c’hontrol-fed. War-dro 100 000 den he dije degemeret — hervez Roger Laouenan — etre an abadenn skinwel kentañ hag he marv ! Meur a radio hag a dele zo deuet d’ober abadennoù diwar he fenn, ar BBC, skinwel Bro-Finland, hini Bro-Sweden, hag all ; hi, ar benitiourez hag he doa dibabet an digenvez… Ar garg-se a oa en he spered ar groaz he doa da zougen evit Breizh. Eus hec’h abadenn skinwel he deus skrivet, bloaz war-lerc’h :\nHag evel-just, o koll aze kalz eus an amzer he dije bet ezhomm gouestlañ d’he micher, d’ar preder, d’ar varzhoniezh, d’an diskuizh ha d’he yec’hed, ez eo en em ziviet. Me ‘gav din eo se en deus lakaet he c’hleñved da greskiñ hag en deus lazhet anezhi.\nEvit klozañ e kav din he doa rakverzet Anjela Duval darn eus ar brasañ kudennoù a vevomp bremañ : ezhomm en deus kempouez ekologel an douar da vezañ diwallet ; rankout a ra an nen kestal ur ster da reiñ d’e vuhez, pa’z eo aet an ideologiezhioù bras d’ar strad ; « gwrizioù » sevenadurel a faot d’an dud evit bezañ anavet en ur bed a seblant bezañ oc’h unvanin ; hag all…\nReiñ a rae respontoù Anjela Duval da bep hini eus ar c’hudennoù-se. Gallout a reer bezañ a-du pe get gant he menozioù, met n’eo ket kement-se aze emañ an dalc’h. Ar plac’h-se, hep tamm deskamant ebet, he doa, hec’h-unan-penn en he zi-feurm, komprenet kalz eus dalc’hioù bras ar bed ; savet he doa ur brederouriezh eus ar vuhez a responte d’ar goulennoù meur a reomp d’an deiz hiziv. Ha — dreist-holl — kredet ha gouvezet he doa, gant arz, lakaat he holl vuhez da glotañ ouzh he soñjoù, betek ar marv. Panevet evit se, n’hellomp nemet kaout doujañs eviti ha kemer skouer diouzh he youl.\n1. Lavar-pobl. ↩\n2. Ger ijinet ganin evit ar ger galleg cloner.↩\n3. René Descartes, Discours de la méthode, c’hwec’hvet lodenn.↩\n4. « Sahara ? ».↩\n6. Laouenan 1982, pp. 93-94 (adlakaet e brezhoneg ganin).↩\n7. Lizher da brokulor Lez-varn Surentez ar Stad, in Pluskelleg 1985, p. 152. (Lakaet e brezhoneg ganin.)↩\n8. « Bennozh dit ! », Traoñ an Dour, p. 100.↩\n9. « Delioù ruz. Delioù melen ».↩\n10. « Barzhoneg eus Bro-Bers » pe « Doue hag an Den ».↩\n11. « An Oaled paour », bet troet diwar un destenn eus Ramon Soley Ceto, barzh katalan. ↩\n12. « An tren-noz », Traoñ an dour, p. 105. ↩\n13. Lavar-pobl ↩\n14. « Va barzhonegoù » (« Barzhonegoù-noz, barzhonegoù-deiz »), Kan an douar (eil embannadur, 1978), pp. 101-102. ↩\n15. « Barzhoniezh Bro-Indez » (« Barzhoneg eus Bro-Indez »), Kan an douar (eil embannadur, 1978), p. 179. ↩\n16. « Trivliad », Kan an douar (eil embannadur, 1978), p. 136. ↩\n17. « Va c’halon », Kan an douar (eil embannadur, 1978), p. 56. ↩\n18. « Pegen plijus ! », Traoñ an dour, p. 104. ↩\n19. « Office de Radio-Télédiffusion Française », ensavadur krouet gant ar gouarnamant gall evit ober war-dro monopol-Stad ar skinwel hag ar skingomz e Bro-Frans, etre ar bloavezhioù 1964 ha 1974. ↩\n20. « Bloaz zo » zo ur barzhoneg diembann [betek ma oa embannet en Oberenn glok, NE] diwar-benn kentañ abadenn skinwel Anjela Duval. ↩\n21. Klerg 1982, p. 53. ↩\n22. Ar frazenn-se, bet skrivet gant Anjela Duval, am eus kavet en unan eus he c’hartonsadoù paperioù, gant ur roll krennlavarioù nevez bet ijinet ganti. ↩\n23. Gw. notenn 21. ↩


Massimiliano Sforza - Wikipedia\nMassimiliano Sforza, pe Ercole Massimiliano Sforza ( Hercule Maximilien e galleg), ganet d'ar 25 a viz Genver 1493 e Milano, ha marvet en ofisiel d'ar 4 a viz Mezheven 1530 e Pariz, a oa dug Milano, eus an tiegezh Sforza .\nMab henañ Lodovico Sforza, dug Milano, e oa. Mont a reas da Alamagn da repuiñ gant e vreur Francesco pa voe trec'het ha bac'het o zad gant ar roue gall Loeiz XII.\nRen a reas e-pad tri bloaz (1512-1515), etre donedigezh an armeoù, gant ar roue Loeiz XII (1500-1513), ha hini Frañsez Iañ (Bro-C'hall) e 1515. Lakaet e voe da zug gant ar Suised a oa gwir vistri an dugelezh.\nBac'het e voe gant ar C'hallaoued goude o zrec'h war ar Suised en Emgann Marignano. Gwerzhañ a reas e wirioù war an dugelezh d'ar roue gall Frañsez evit 30 000 dugad. Mervel a reas e Pariz da 37 vloaz.\nHendadoù Massimiliano Sforza\nFerdinand Iañ Naplez\nLoeiz XII Duged Milano\n1513 - 1515 War e lerc'h:\nAdtapet diwar « https://br.wikipedia.org/w/index.php?title=Massimiliano_Sforza&oldid=1923633 »\nKemm diwezhañ d'an 1 Gen 2022 da 14:29\nKemmoù diwezhañ degaset d'ar bajenn-mañ d'an 1 Gen 2022, da 14:29.


Stumm eus an 5 Gwe 2012 da 12:23\nStumm eus an 5 Gwe 2012 da 12:22 (kemmañ)\nStumm eus an 5 Gwe 2012 da 12:23 (kemmañ) (dizober)\nE-skoaz lazherien a steudad all en devoedevoa Yann an Toullgofer graet nebeut a lazhidi. Gallout a ra meur a abeg displegañ e vrud. D'an ampoent edo an holl gazetennoù o tiorren ha gwall gevezerezh a veze kenetrezo o klask war-lerc'h an darvoudoù biskoazh sebezusoc'h. Ouzhpenn, arloup hag ampartiz al lazher a oa souezhus-eston ken e oa : dibaot ar re gouest da zic'hoûgañ, da zibennañ ha da doullgofañ ur vaouez gant kement a ouezoni ha resisted war un dro. Primded Yann an Toullgofer ne voe ket dister e kresk e vrud ivez.\nAdtapet diwar « https://br.wikipedia.org/wiki/Dibar:MobileDiff/1319237 »